open-index/open-wikipedia-markdown huggingface dataset:
കാലിഫോർണിയൻ കോണ്ടോർ

ഭൂമിയിലെ വളരെ പഴക്കം ഉള്ള പക്ഷിയിനങ്ങളിലൊന്നാണ് **കാലിഫോർണിയൻ കോണ്ടോർ**. പത്തുലക്ഷം വർഷങ്ങളായി ഇവ ഭൂമിയിൽ ജീവിക്കുന്നു. വംശനാശത്തിന്റെ വക്കിലെത്തി നിൽക്കുന്ന ഒരു പക്ഷിയിനം കൂടിയാണിത്.

## ശരീരപ്രകൃതി
കോണ്ടോറുകളിലെ ആൺ കഴുകനും പെൺകഴുകനും കണ്ടാൽ ഒരുപോലെയാണ്. തൂവലുകൾക്ക് കറുത്ത നിറമാണ്. ചിറകുകൾക്ക് അടിയിൽ വെളുത്ത വരകൾ കാണാം. തലയുടെ തൊലിയുടെ നിറം ഓറഞ്ചാണ്. കഴുത്തിന്റെ അടിഭാഗത്ത് ചുവന്ന പാളി പോലെ ഒരു ഭാഗം കാണാം. ചുണ്ടിന് വെള്ളനിറവും കണ്ണുകൾക്ക് ചുവപ്പുനിറവുമാണ്.

## ആവാസവ്യവസ്ഥ
അമേരിക്കയിലെ ഏറ്റവും വലിയ പക്ഷിയാണ് കോണ്ടോർ. ഒരു മണിക്കൂറിൽ 60 കിലോ മീറ്റർ വേഗത്തിൽ വരെ ഇവയ്ക്ക് പറക്കാൻ സാധിയ്ക്കും. ഈ ഇനത്തെ വംശനാശത്തിന്റെ വക്കിൽ നിന്നും രക്ഷിക്കാൻ വളരെ വിപുലമായ പ്രവർത്തനങ്ങൾ നടക്കൂന്നുണ്ട്.

## അവലംബം

## പുറത്തേയ്ക്കുള്ള കണ്ണി

*U.S. Fish and Wildlife California Condor Recovery Program
*Vulture Territory Facts and Characteristics: California Condor
*California Condor Conservation
*BirdLife Species Factsheet 
*Ventana Wildlife Society
* Pinnacles National Monument Condor Program
* Hunting with Non-Lead
*Peregrine Fund 
*Video showing the California Condor
*Video of California Condor at its nest
*California Condor  videos and photos at the Internet Bird Collection
*Ecology of Condors

വർഗ്ഗം:കഴുകന്മാർ
വാടകയ്ക്കൊരു ഹൃദയം

1978 ൽ പുറത്തിറങ്ങിയ ഒരു മലയാള ചലച്ചിത്രം ആണ്‌ **വാടകയ്ക്കൊരു ഹ്യദയം**. ഐ.വി.ശശി ആണ്‌ ഈ സിനിമയുടെ സംവിധായകൻ. തിരക്കഥ രചിച്ചിട്ടുള്ളത് പി. പത്മരാജൻ ആണ്‌.സുപ്രിയയുടെ ബാനറിൽ ഹരിപോത്തൻ ആണ്ണ് ഈ ചിത്രം നിർമ്മിച്ചത്.

## പ്രമേയം
പി. പത്മരാജൻ തന്നെ എഴുതിയ വാടകയ്ക്കൊരു ഹൃദയം എന്ന നോവലിന്റെ ചലച്ചിത്ര രൂപമാണീ സിനിമ .

## താരനിര

## പാട്ടരങ്ങ്
ഗാനങ്ങൾ :കാവാലം നാരായണപണിക്കർ
ഈണം : ജി. ദേവരാജൻ
. 

## അവലംബം


## പുറം കണ്ണികൾ
 പാട്ടുപുസ്തകം 
‎

വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പത്മരാജൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
വർഗ്ഗം:കാവാലം -ദേവരാജൻ ഗാനങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
സുജാത മൊഹപത്ര

**സുജാത മൊഹപത്ര** (ജനനം ബലസോർ ജൂൺ 27, 1968) പ്രസിദ്ധയായ നർത്തകിയും ഒഡീസി നൃത്താദ്ധ്യാപികയുമാണ്.

ചെറിയ കുട്ടിയായിരിക്കുമ്പോൾ ഗുരു സുധാകർ സാഹുവിൽ നിന്നും ഒഡീസി അഭ്യസിച്ചുതുടങ്ങി. പിന്നീട് 1987 ൽ ഒറീസയിലെ  ഭുവനേശ്വരിലേയ്ക്ക് എത്തുകയും അവിടുത്തെ ഒഡീസി റിസർച്ച് സെന്ററിൽ , പത്മവിഭൂഷൺ ഗുരു കേളുചരൺ മൊഹപത്രയിൽ നിന്നും കൂടുതൽ പരിശീലനം നേടുകയും ചെയ്തു. ഗുരു സുധാകർ സാഹുവിന്റെ ട്രൂപ്പിൽ ക്ലാസിക്കൽ രീതിയിലും ഫോക്ക് രീതിയിലുമുള്ള ഒഡീസി നൃത്തരൂപങ്ങൾ അവതരിപ്പിച്ചിരുന്ന സുജാത, ഗുരു കേളുചരൺ മൊഹപത്രയുടെ ശിക്ഷണത്തിൻ കീഴിൽ അക്കാലത്തെ ഏറ്റവും മികച്ച ഒഡീസി കലാകാരികളിൽ ഒരാളായിമാറി. ഗുരുവിന്റെ പുത്രനെ തന്നെ വിവാഹം ചെയ്യുകയും ഏകമകൾ പ്രതീക്ഷ മോഹപത്രയെ ഒഡീസി നർത്തകിയാക്കി പരിശീലിപ്പിക്കുകയും ചെയ്തു. ഇന്ത്യയിലും വിദേശ രാജ്യങ്ങളിലും  ഒഡീസി നൃത്തം അവതരിപ്പിച്ചുകൊണ്ടിരിക്കുന്നു.

## ചിത്രശാല

File:Sujata Mohapatra 02.jpg|
File:Sujata Mohapatra 01.jpg
File:Sujata1.jpg


വർഗ്ഗം:ഇന്ത്യയിലെ നർത്തകർ
വർഗ്ഗം:ഒഡീസി നർത്തകർ
വർഗ്ഗം:1968-ൽ ജനിച്ചവർ
ആനന്ദമാർഗ്ഗം

ഇന്ത്യയിലെ ഒരു ഹിന്ദുആധ്യാത്മിക സംഘടന ആണ് **ആനന്ദമാർഗം** . പ്രഭാത് രഞ്ജൻ സർക്കാർ (ആനന്ദമൂർത്തി) 1955 ൽ  സ്ഥാപിച്ചു.   പശ്ചിമബംഗാളിലെആനന്ദനഗർആണ്  ആസ്ഥാനം. സന്യാസം സ്വീകരിച്ച അനുയായികൾ അവധൂതന്മാർ എന്നറിയപ്പെടുന്നു.
## അടിസ്ഥാനതത്ത്വങ്ങള്
യമസാധന, നിയമസാധന എന്നിങ്ങനെ രണ്ടു ചര്യാക്രമങ്ങൾ ഇവർക്കുണ്ട് . അഹിംസ, സത്യം, അസ്‌തേയം, ബ്രഹ്മചര്യം, അപരിഗ്രഹം, ശൗചം, സന്തോഷം, തപസ്സ്, സ്വാധ്യായം, ഈശ്വരപ്രണിധാനം  എന്നിവയാണ്  ചര്യാക്രമങ്ങളുടെ അടിസ്ഥാനതത്ത്വങ്ങൾ. കാപാലിക സാധനയും ഇവർ പരിശീലിക്കാറുണ്ട് .
## സംവിധാനം
സംഘടനയെ താഴെ പറയുന്ന ഒമ്പത് ഭാഗങ്ങളായി തിരിച്ചിരിക്കുന്നു .
# Delhi Sector – the Indian sub-continent
# Hong Kong Sector – North-East Asia http://www.hks.amps.org/
# Manila Sector – South-East Asia http://www.anandamarga.manilasector.org/ 
# Suva Sector – Australia, Pacific region http://www.amps.org/suv 
# New York Sector – North and Central America and the Caribbean http://www.nysamps.org/ 
# Georgetown Sector – South America http://gts.amps.org/
# Berlin Sector – Europe http://ber.amps.org/ 
# Qahira Sector – Balkans, West Asia, North Africa http://qah.amps.org/ 
# Nairobi Sector – Sub-Saharan Africa http://nbi.amps.org/

## മറ്റു പ്രവർത്തനങ്ങൾ
1963 ൽ  സംഘടന സാമൂഹ്യപ്രവർത്തനങ്ങളിലേക്ക് തിരിഞ്ഞു. ഇതിനുവേണ്ടി  സ്ഥാപിച്ച സമിതികളാണ് എഡ്യൂക്കേഷൻ റിലീഫ് ആൻഡ് വെൽഫയർ സെക്ഷൻ, പ്രൗട്ടിസ്റ്റ് ഫോറം ഓഫ്  ഇന്ത്യ എന്നിവ. ഈ സംഘടനയിലെ തീവ്രവാദികൾ `വിശ്വശാന്തിസേന' എന്ന പേരിൽ സൈനിക സംഘടന ഉണ്ടാക്കി  അക്രമപ്രവർത്തനങ്ങൾ നടത്തിയെന്ന് പറയപ്പെടുന്നു. കൊലക്കുറ്റത്തിന് 1971ൽ മാധവാനന്ദയെയും ആനന്ദമൂർത്തിയെയും അറസ്റ്റു ചെയ്തിട്ടുണ്ട്  .

## അവലംബം
Barker, Eileen (1989) *New Religious Movements: A Practical Introduction* (London: HMSO). Third impression, with amendments, 1992.

## പുറം കണ്ണികൾ
* Ananda Marga Pracaraka Samgha official website

വർഗ്ഗം:ആത്മീയത
വർഗ്ഗം:സംഘടനകൾ - അപൂർണ്ണലേഖനങ്ങൾ
അസാവേരി

എട്ടാമത്തെ മേളകർത്താരാഗമായ ഹനുമതോടി  യുടെ ജന്യരാഗം ആണ് **അസാവേരി **.

*ആരോഹണം - സരിമപധസ
*അവരോഹണം - സനിസപധമപരിഗാരിസ

സനിസപധനിധപമഗരിസ, സനിധപരമരിഗാരിസ, സനിസപധപമരിഗാരിസ, എന്നീ ക്രമങ്ങളിലും അവരോഹണം പ്രയോഗിച്ചുകാണുന്നു. ശുദ്ധഋഷഭം, സാധാരണ ഗാന്ധാരം, ശുദ്ധമധ്യമം, ശുദ്ധധൈവതം, കൈശികിനിഷാദം എന്നിവയാണ് വികൃതിസ്വരങ്ങൾ. `രിഗധ' എന്നിവ ജീവസ്വരങ്ങളും രിമപ എന്നതിലും രിഗാരിസ എന്ന പ്രയോഗത്തിൽ ആദ്യവും ചതുരശ്രതിഋഷഭം ഉള്ളതുകൊണ്ട്  ഇതിനെ ഭാഷാങ്ഗരാഗമെന്നു പറയുന്നു.

## ക്യതികൾ
മുത്തുസ്വാമിദീക്ഷിതരുടെ നവഗ്രഹകൃതികളിൽ പെട്ട   ചന്ദ്രാഭജമാനസ് അസാവേരിയിൽ വിരചിതമായ പ്രസിദ്ധ കീർത്തനമാണ്.

## ചലച്ചിത്ര ഗാനങ്ങൾ

## അവലംബം

വർഗ്ഗം:ഹനുമൻതോടിയുടെ ജന്യരാഗങ്ങൾ
കരിമ്പനക്കാറ്റ്

പാലക്കാട്‌ ജില്ലയുടെ അമ്പത്തി അഞ്ചാം വാർഷികത്തോടനുബന്ധിച്ചു 2012 ജനുവരി ഒന്ന് മുതൽ ഏഴുവരെ സംഘടിക്കപ്പെട്ട, ടൂറിസം കലണ്ടറിൽ ഉൾപ്പെടുത്തി  തുടർന്നങ്ങോട്ട് എല്ലാ വർഷവും ഡിസംബർ ഇരുപത്തി അഞ്ചു മുതൽ  മുതൽ ഒരാഴ്ച നീണ്ടുനിൽക്കുന്ന വിപുലമായ സാംസ്കാരിക പരിപാടികൾ നടത്താൻ ഉള്ള, പാലക്കാട് ജില്ലാ  ഭരണകൂടവും ടൂറിസം പ്രമോഷൻ കൌൺസിലും ചേർന്ന് നടത്തുന്ന സാംസ്കാരിക പരിപാടി. 

## പുറത്തേയ്ക്കുള്ള കണ്ണി
*http://www.karimbanakattu.com/ 

## അവലംബം


വർഗ്ഗം:പാലക്കാട് ജില്ല
വർഗ്ഗം:കേരളത്തിലെ സാംസ്കാരിക പരിപാടികൾ
വാതാപി ഗണപതിം ഭജേ

വാതാപിയിൽ വാഴുന്ന ഗണപതിയെ സ്തുതിച്ചു കൊണ്ട് കർണ്ണാടകസംഗീതത്തിലെ ത്രിമൂർത്തികളിൽ ഒരാളായ  ‍മുത്തുസ്വാമി ദീക്ഷിതർ( 1776-1835) ചിട്ടപ്പെടുത്തിയ ക്യതിയാണ്‌ **വാതാപി ഗണപതിം ഭജേഹം**. ഹംസധ്വനി രാഗത്തിലാണ് പ്രസിദ്ധമായ ഈ ക്യതി രചിട്ടുള്ളത്.

## കൃതി

## അവലംബം


## പുറം കണ്ണികൾ

വർഗ്ഗം:ഹംസധ്വനി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
സ്വർണ്ണപ്പരുന്ത്

തലയിലും കഴുത്തിലും നേർത്ത സ്വർണ്ണനിറത്തിൽ തൂവലുകളുള്ള പരുന്ത് വർഗ്ഗമാണ് **സ്വർണ്ണപ്പരുന്ത്**. ഇവയുടെ ശരീരത്തിന്റെ ബാക്കിഭാഗമെല്ലാം ഇരുണ്ട തവിട്ടുനിറമാണ്. മറ്റു പരുന്തുകളിൽ നിന്ന് ഇവയെ തിരിച്ചറിയാൻ സഹായിക്കുന്നത് തൂവലുകൾ കൊണ്ട് പൊതിഞ്ഞ് കാലുകളാണ്. കണ്ണുകൾക്ക് ഇരുണ്ട തവിട്ടുനിറമാണ്. കൊക്കിനും പാദങ്ങൾക്കും തിളങ്ങുന്ന മഞ്ഞ നിറമാണ്.

അമേരിക്കയിലെ പടിഞ്ഞാറൻ സംസ്ഥാനങ്ങളിലാണ് ഇവ കാണുന്നത്. മുയൽ, അണ്ണാൻ, പാമ്പുകൾ എന്നിവയാണ് പ്രധാന ഇരകൾ. പാറയിടുക്കുകളിലാണ് ഇവ കൂടുകൂട്ടുന്നത്. അപൂർവ്വമായി മരങ്ങളിലും കൂടുവയ്ക്കാറുണ്ട്.

## ജനിതകസാരം
2014-ൽ സ്വർണ്ണപ്പരുന്തിന്റെ ജനിതകസാരം ശാസ്ത്രജ്ഞമാർ പ്രസിദ്ധികരിച്ചു.

## അവലംബം
	

## പുറത്തേയ്ക്കുള്ള കണ്ണികൾ

* Kazakh hunter. Fox Hunting with a Golden Eagle - Human Planet: Mountains, preview - BBC One
* Photos Hunting with Golden Eagles 
* Golden Eagle videos on the Internet Bird Collection
* Ageing and sexing (PDF) by Javier Blasco-Zumeta 
* Website on the Golden Eagle maintained by Raptor Protection of Slovakia 
* Åldersbestämning av kungsörn - Aging of Golden Eagles (in Swedish and English) 

വർഗ്ഗം:പരുന്തുകൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
ചുവപ്പുവാലൻ പരുന്ത്

സർവ്വസാധാരണമായി കാണുന്ന ഒരിനം പരുന്താണ് റേഡ് ടെയിൽഡ് ഹോക് അഥവാ **ചുവപ്പുവാലൻ പരുന്ത്**. വാൽ ഭാഗത്തെ തൂവലുകളിലെ ഇരുണ്ട ചുവപ്പുനിറമാണ് ഇവയ്ക്ക് ഈ പേരുകിട്ടാൻ കാരണം. പെൺപരുന്തുകൾക്ക് ആൺ പരുന്തിനേക്കാൾ വലിപ്പമുണ്ട്. കണ്ണുകൾക്ക് തവിട്ടുനിറമാണ്. കാലുകൾക്ക് മഞ്ഞ നിറവും. വളരെ ഉയരത്തിൽ പറക്കുന്നവയാണ് ചുവപ്പുവാലൻ പരുന്തുകൾ. പറക്കിലിനിടയിൽ ചിറകുകൾ നിവർത്തിപ്പിടിച്ച് വായുവിലൂടെ വട്ടം ചുറ്റാൻ ഇവയ്ക്ക് കഴിയും. മരക്കൊമ്പുകളിൽ മണിക്കൂറുകളോളം കാത്തിരുന്നു ഇരയെ പിടുകൂടുന്ന രീതിയാണ് ഇവയ്ക്ക്. ചുവപ്പുവാലാണെങ്കിലും ശരീരത്തിലെ ബാക്കി ഭാഗം മുഴുവൻ കടുപ്പം കൂടിയതും കുറഞ്ഞതുമായ തവിട്ടും കറുപ്പും അൽപം മഞ്ഞ കലർന്ന വെളുപ്പിനിറവുമാണ്.

## അവലംബം
	

## പുറത്തേയ്ക്കുള്ള കണ്ണി

*Cornell University Ornithology Lab page about the Red-tailed Hawk, including samples of their cry
*USGS web page about the Red-tailed Hawk 
*Red-Tailed Hawks Pictures 
*South Dakota Birds - Red-tailed Hawk Information and Photos
* North American Falconers Association 
*Comparison of Adult & Immature tails
*Discussion of Krider's and Harlan's forms and identification issues
*Photo Field Guide on Flickr
*Pale Male - the Central Park Red Tail Hawk 
*Nest on a fire escape in downtown Portland, OR 

വർഗ്ഗം:പരുന്തുകൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
ലാപ്പറ്റ് ഫേയ്സ്ഡ് കഴുകൻ

ആഫ്രിക്കയിൽ കാണുന്ന ഏറ്റവും വലിയ കഴുകൻമാരാണ് **ലാപ്പറ്റ് ഫേയ്സ്ഡ് കഴുകൻ**. തൂവലുകളില്ലാത്ത കഴുത്തിൽ തൊലി, ശിരോവസ്ത്രത്തിന്റെ അലങ്കാരത്തൊങ്ങലുകൾ പോലെ, മടക്കുകളായി തൂങ്ങികിടക്കുന്നു. ഈ മടക്കുകൾക്ക് ഇരുണ്ട ചുവപ്പുനിറമാണ്. ഇതിനാലാണ് ഇവയെ ലാപ്പറ്റ് ഫേയ്സ്ഡ് കഴുകൻ  എന്ന് വിളിക്കുന്നത്. 

## പ്രത്യേകതകൾ
ഇവയുടെ കൊക്കുക്കൾ കറുത്തതും കണ്ണുകൾ ഇരുണ്ടതുമാണ്. ചിറക് വിടർത്തുമ്പോൾ 2.5-3 മീറ്റർ വരെ നീളം വരും. ശരീരഭാരം 10-13 കിലോഗ്രാം.

## അവലംബം
* Shirihai, Hadoram (1987) Field characters of the Negev Lappet-faced Vulture, pp.&nbsp;8–11 in *International Bird Identification: Proceeedings of the 4th International Identification Meeting, Eilat, 1st - 8th November 1986* International Birdwatching Centre Eilat

## പുറത്തേക്കുള്ള കണ്ണികൾ

*BirdLife Species Factsheet.
*ARKive - images and movies of the lappet-faced vulture ''(Torgos tracheliotos)'' 

വർഗ്ഗം:കഴുകന്മാർ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
വെള്ളപ്പുൽ ചിന്നൻ

നിലത്തൻ കുടുംബത്തിൽ ഉള്ള സൂചിത്തുമ്പികളിൽ ഒരിനമാണ് **വെള്ളപ്പുൽ ചിന്നൻ** - **White Dartlet**. (ശാസ്ത്രീയനാമം:*Agriocnemis pieris*). ഇന്ത്യയാണ് ഇവയുടെ സഹജമായ വാസമേഖല. ഇന്ത്യയിൽ കേരളം, ഗോവ, തമിഴ്നാട്, മഹാരാഷ്ട്ര, കർണ്ണാടക, അരുണാചൽപ്രദേശ്, മദ്ധ്യപ്രദേശ്, വെസ്റ്റ് ബംഗാൾ എന്നിവിടങ്ങളിൽ ഇവ ധാരാളമായി കാണപ്പെടുന്നു. 

വെളുപ്പും ഇളം നീലയുമാണ് ഇവയുടെ നിറം. ഉരസിൽ കറുത്ത വരകൾ കാണപ്പെടുന്നു. വാലിന്റെ അഗ്രഭാഗത്തായി ഇളം നീലയും കറുപ്പും പൊട്ടുകൾ കാണാം. നാട്ടിൻപുറങ്ങളിലുള്ള ചതുപ്പുകളിലും പുൽത്തകിടികളിലും പൊതുവായി ഇവയെ കാണപ്പെടുന്നു.


File:Agriocnemis pieris by kadavoor.JPG|ഇണ ചേരുന്ന തുമ്പികൾ
File:Agriocnemis pieris mating in Kadavoor.jpg|ഇണ ചേരുന്ന തുമ്പികൾ
File:Agriocnemis pieris female at kadavoor.jpg|പെൺ വെള്ളപ്പുൽ ചിന്നൻ (വെളുത്ത രൂപം)
File:Agriocnemis pieris female red form at kadavoor.jpg|പെൺ വെള്ളപ്പുൽ ചിന്നൻ (ചുവന്ന രൂപം)


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
കെ.കെ. രാജ

thumb|200px|കെ.കെ. രാജ
കേരളത്തിലെ ഒരു കവിയായിരുന്നു  **കെ.കെ. രാജ**. (മാർച്ച് 28 1893 – ഏപ്രിൽ 6 1968). മലനാട്ടിൽ എന്ന കൃതിക്കു 1960 ലെ കവിതയ്ക്കുള്ള കേരള സാഹിത്യ അക്കാദമി പുരസ്​കാരം ലഭിച്ചു.

## ജീവിതരേഖ
തലപ്പിള്ളി സ്വരൂപത്തിന്റെ ശാഖയായ കുമാരപുരത്ത് ജനിച്ചു. മുഴുവൻ പേര് കുഞ്ചു. അച്ഛൻ മേലേടത്ത് നമ്പോതൻ നമ്പൂതിരി അമ്മ കുഞ്ചുകുട്ടി തമ്പുരാട്ടി. ചെറുപ്രായത്തിലേ അമ്മ മരിച്ചതിനാൽ മുത്തശ്ശിയാണ് അദ്ദേഹത്തെ വളർത്തിയത്. തൃശ്ശൂരും കുന്നംകുളത്തുമായി സ്കൂൾ വിദ്യാഭ്യാസം പൂർത്തിയാക്കി. അക്കാലത്ത് തമ്പുരാന്റെ ഗൃഹത്തിൽ ഇടയ്ക്കിടയ്ക്ക് എത്താറുണ്ടായിരുന്ന കുഞ്ഞിക്കുട്ടൻ തമ്പുരാൻ കവിതകൾ തിരുത്തി നൽകുമായിരുന്നു. വിദ്വാൻ പരീക്ഷ ജയിച്ചതിനെത്തുടർന്ന് എറണാകുളം സർക്കാർ ഗേൾസ് ഹൈസ്കൂളിലും ഇരിഞ്ഞാലക്കുട സ്കൂളിലും അദ്ധ്യാപകനായി. സാഹിത്യ പരിഷത്തിന്റെ രണ്ടാം സമ്മേളനത്തിന്റെ സംഘാടകനായി. ജോലി ഉപേക്ഷിച്ചു നാടു വിട്ടു അലഞ്ഞു നടന്നു. തൃശ്ശൂർ സെന്റ് തോമസ് സ്കൂളിൽ അദ്ധ്യാപകനായി.

### സാഹിത്യ ജീവിതം
കവനകൗമുദിയിൽ ആദ്യ കവിത ക്ഷണിക വൈരാഗ്യം പ്രസിദ്ധീകരിച്ചു.

## കൃതികൾ
* മലനാട്ടിൽ
* കവനകുസുമാഞ്ജലി
* തുളസീദാമം
* വെള്ളിത്തോണി
* ബാഷ്പാഞ്ജലി
* ഹർഷാഞ്ജലി

## അവലംബം


വർഗ്ഗം:1893-ൽ ജനിച്ചവർ
വർഗ്ഗം: 1968-ൽ മരിച്ചവർ
വർഗ്ഗം:മാർച്ച് 28-ന് ജനിച്ചവർ
വർഗ്ഗം:ഏപ്രിൽ 6-ന് മരിച്ചവർ

വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
നാട്ടുപുൽ ചിന്നൻ

നിലത്തൻ കുടുംബത്തിൽ ഉള്ള സൂചിത്തുമ്പികളിൽ ചെറിയ ഒരിനമാണ് **നാട്ടുപുൽ ചിന്നൻ** - **Pigmy Dartlet**. (ശാസ്ത്രീയനാമം:*Agriocnemis pygmaea*). ഇന്ത്യയടക്കമുള്ള മിക്ക ഏഷ്യൻ രാജ്യങ്ങളിലും ആസ്ത്രേലിയയിലും ഇവ സാധാരണമായി കാണപ്പെടുന്നു. 

ആൺതുമ്പികൾക്ക് പച്ച നിറത്തിലുള്ള ഉരസ്സിൽ കറുത്ത വരകളും കറുപ്പും ചാരനിറവും കലർന്ന വാലിന്റെ അഗ്രത്തിലായി ചുവപ്പു പൊട്ടുകളും കാണപ്പെടുന്നു. പെൺതുമ്പികൾ വിവിധ വർണ്ണ വ്യതിയാനങ്ങളിലും ചിലത് ആൺതുമ്പികളോട് സാമ്യവും പുലർത്തുന്നു. ചില പെൺതുമ്പികൾ ചുവപ്പു നിറത്തോടു കൂടിയവയായിരിക്കും. ചതുപ്പുകളിലും കുളങ്ങളിലും മനുഷ്യനിർമ്മിതമായ മറ്റു ജലാശയങ്ങളിലും ഇവയെ കണ്ടുവരുന്നു.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
ഷിക്കാഗോ ബുൾസ്

ഷിക്കാഗോ നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ് **ഷിക്കാഗോ ബുൾസ്** . ബുൾസ് ഈസ്റ്റേൺ കോൺഫറൻസിലെ സെൻ‌ട്രൽ വിഭാഗത്തിൻറെ ഭാഗമാണ്. 1966 -ൽ ആണ് ഈ പ്രസ്ഥാനം സ്ഥാപിതം ആക്കപ്പെട്ടത്.  യുണൈറ്റഡ് സെൻറർ‌-ൽ ആണ് ബുൾസ് -ൻറെ ഹോം മത്സരങ്ങൾ നടക്കുന്നത്. ഒരു സീസണിൽ 70-ൽ കൂടുതൽ വിജയം സ്വന്തമാക്കിയ എൻ ബി എ ചരിത്രത്തിലെ ഏക ടീം ആണ് ഇത്. 1990 ഉകളിൽ മൈകിൽ ജോർദാൻ മൂലം ഇവർ പ്രശതരായി. ഇവർ 1991, 1992, 1993, 1996,1997,1998 എന്നീ വർഷങ്ങളിൽ എൻ.ബി.എ. ചാമ്പ്യൻഷിപ്‌ സ്വന്തമാക്കിയിട്ടുണ്ട്. 

## അവലംബം

വർഗ്ഗം:എൻ.ബി.എ. ടീമുകൾ
തവളക്കണ്ണൻ (തുമ്പി)

നീർരത്നം കുടുംബത്തിൽ ഉള്ള സൂചിത്തുമ്പികളിൽ ഒരിനമാണ് **തവളക്കണ്ണൻ** - **Southern Heliodor** ****.

മറ്റു സൂചിത്തുമ്പികളെ അപേക്ഷിച്ച് ഇവയുടെ ശരീരം കുറുകിയതും ബലിഷ്ഠവും കണ്ണുകൾ വലുതുമാണ്. അരണ്ട കറുത്ത വരകളുള്ള ഇവയുടെ ശരീരം നേർത്ത മഞ്ഞ നിറമാണ്. ആൺതുമ്പികളുടെ വാലിന്റെയും ചിറകുകളുടേയും അഗ്രങ്ങളിൽ കറുപ്പു പൊട്ടുകളുണ്ട്. ഒഴുകുന്ന അരുവികൾക്കു സമീപം ഇവയെ കാണാറുണ്ട്. ഇന്ത്യയടക്കമുള്ള മിക്ക ഏഷ്യൻ രാജ്യങ്ങളും ഇവയുടെ ആവാസമേഖലകളാണ്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
ഷാർ‌ലൊറ്റ് ബോബ്‌ക്യാറ്റ്സ്

**ഷാർ‌ലൊറ്റ് ബോബ്‌ക്യാറ്റ്സ്** എന്നത് നോർത്ത് കരോളിനയിലെ ഷാർ‌ലൊറ്റ് നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്. ബോബ്‌ക്യാറ്റ്സ് ഈസ്റ്റേൺ കോൺഫറൻസിലെ സൗത്ത് ഈസ്റ്റ് വിഭാഗത്തിൻറെ ഭാഗമാണ്. 2004 -ൽ ആണ് ഈ പ്രസ്ഥാനം സ്ഥാപിതം ആക്കപ്പെട്ടത്. ടൈം വാർനെർ കേബിൾ എറീനയിൽ ആണ് ബോബ്‌ക്യാറ്റ്സ് -ൻറെ ഹോം മത്സരങ്ങൾ നടക്കുന്നത്. എൻ ബി എ യിൽ ഏറ്റവും അവസാനം രൂപീകരികപെട്ട ടീം ആണ് ഇത്. 1990 ഉകളിൽ ചിക്കാഗോ ബുൾസിന് വേണ്ടി തിളങ്ങിയ മൈക്കെൽ ജോർഡൻ ആണ് ഈ ടീം-ന്റെ ഉടമസ്ഥൻ . ഇവർക്ക് എൻ.ബി.എ. ചാമ്പ്യൻഷിപ്‌ സ്വന്തമാക്കാൻ കഴിഞ്ഞിട്ടില്ല.

## അവലംബം

വർഗ്ഗം:എൻ.ബി.എ. ടീമുകൾ
ശ്രീജിത്ത് രവി

മലയാളചലച്ചിത്രവേദിയിലെ ഒരു നടനും ഒരു വ്യവസായിയുമാണ് **ശ്രീജിത്ത് രവി**. മലയാളത്തിലെ ആദ്യകാല നടനായിരുന്ന ടി.ജി. രവിയുടെ മകനാണ് ശ്രീജിത്ത്. 
## ആദ്യജീവിതം
ശ്രീജിത്ത് തൃശ്ശൂരിലെ *ഹരി ശീ വിദ്യ നിധി* സ്കൂളിൽ പഠിക്കുന്ന കാലത്ത് തന്നെ ധാരാളം തിയേറ്റർ പരിപാടികളിൽ പങ്കെടുത്തിരുന്നു. സ്കൂളിലെ അന്നത്തെ പ്രിൻസിപ്പാൾ ആയിരുന്ന നളിനി ചന്ദ്രൻ അദ്ദേഹത്തിന് മികച്ച പ്രോത്സാഹനം നൽകിയിരുന്നു. പിന്നീട് കോളേജ് ജീവിതത്തിൽ ഇത് അദ്ദേഹം തുടർന്നു. പോർട്ലാന്റ് യൂണിവേഴ്സിറ്റിയിലെ മൈക്കിൾ ഗ്രിഗ്സിന്റെയും, മഹേഷ് ദത്തനി എന്നിവരുടെ തിയേറ്റർ ക്ലാസുകൾ അറ്റൻഡ് ചെയ്തു.

 
### ചലച്ചിത്രത്തിലേക്ക്
ശ്രീജിത്തിന്റെ ചലച്ചിത്ര ജീവിതത്തിലെ ഒരു വഴിത്തിരിവായിരുന്നത് ചാന്ത്‌പൊട്ട് എന്ന ചിത്രത്തിലെ വേഷമായിരുന്നു.

## വിദ്യഭ്യാസം
ശ്രീജിത്ത് എൻ.ഐ.ടി. സുറത്കലിൽ നിന്നും മെക്കാനിക്കൽ എൻജിനീയറിംഗ് ബിരുദവും, ബാംഗളൂരിലെ ഐ.സി.എഫ്.അ.ഐ. ബിസിനസ്സ് സ്കൂളിൽ നിന്നും എം.ബി.എ ബിരുദവും നേടിയിട്ടുണ്ട്.

## ഔദ്യോഗിക ജീവിതം
ശ്രീജിത് മലയാളചലച്ചിത്രങ്ങളിൽ അഭിനയിച്ച് തുടങ്ങുന്നത് 2005 ലാണ്. പിന്നീട് ചെറിയ വേഷങ്ങളിലായി 25 ലധികം ചിത്രങ്ങളിൽ അഭിനയിച്ചിട്ടുണ്ട്. സൺടെക് ടയർസ് ലിമിറ്റഡ് എന്ന സ്ഥാപനത്തിൽ അദ്ദേഹം എക്സിക്യുട്ടീവ ഡയറക്ടർ ആണ്.

## ചലച്ചിത്രങ്ങൾ

## പുറത്തേക്കുള്ള കണ്ണികൾ

## അവലംബം

വർഗ്ഗം:1976-ൽ ജനിച്ചവർ
വർഗ്ഗം:മേയ് 19-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
പുള്ളിക്കരിങ്കാളി

മലബാറിൽ കെട്ടിയാടപ്പെടുന്ന ഒരു തെയ്യമാണ് **പുള്ളിക്കരിങ്കാളി**. പാർവ്വതിയാണു പുള്ളിക്കരിങ്കാളി എന്നാണു ഐതിഹ്യം.
## ഐതിഹ്യം
തുളുവനം  എന്ന കാട്ടിനുള്ളിൽ വച്ച് ശിവൻ പുലിക്കണ്ടനും, പാർവ്വതി പുലി കരിങ്കാളിയും ആയി രൂപം എടുത്തു. അവർ കാട്ടിൽ സുഖിച്ച് വസിക്കുന്നതിനിടയിൽ കരിങ്കാളി പത്ത് മാസങ്ങൾക്ക് ശേഷം കണ്ടപ്പുലി, മരപ്പുലി, പുലിമാരുതൻ, കാളപ്പുലി, പുലിയൂർ കണ്ണൻ എന്നീ ആൺ പുലികൾക്കും പുലിയൂർ കാളി എന്ന പെൺപുലിക്കും ജന്മം കൊടുത്തു. ഒരു രാത്രി ഈ പുലി ദൈവങ്ങൾ കുറുമ്പ്രാതിരി വാണവന്റെ തൊഴുത്തിൽ കടന്ന് കന്നുകാലികളെ കൊന്ന് വലിയ നഷ്ടമുണ്ടാക്കി. ദൈവത്തിനെ എപ്പോഴും ആരാധിച്ചിരുന്ന കുറുമ്പത്തിരി വണ്ണാന് ഇത് വലിയ മനഃപ്രയാസം ഉണ്ടാക്കി.

കുറുമ്പന്തിരി വണ്ണാന്റെ  സുഹൃത്തായ കരിന്തിരി കണ്ണൻ അദ്ദേഹത്തെ സഹായിക്കാമെന്നേറ്റു. രാത്രി അദ്ദേഹം തൊഴുത്തിനടുത്ത് ഒളിച്ചിരുന്നു. ആ രാത്രി പുലികൾ വന്നപ്പോൾ കരിന്തിരി കണ്ണനു അമ്പെയ്യാൻ സമയം കിട്ടുന്നതിനു മുൻപേ പ്രതീക്ഷിക്കാത്ത തരത്തിൽ ആക്രമിച്ച് പുലികൾ അദ്ദേഹത്തെ കൊന്നു. അങ്ങനെ മരിച്ച കരിന്തിരി കണ്ണൻ തെയ്യമായി ആട്ടം ആടപ്പെടുന്നു. പുലിദൈവങ്ങൾ തുളുവനം കാട്ടിലായിരുന്നു അപ്പോൾ താമസിച്ചിരുന്നത്. ഒരു വർഷം രാമരാമത്ത് നിന്ന് കാരിയത് തണ്ടാൻ തുളുവനത്തിൽ തെയ്യം കാണാൻ പോയി. പുലിദൈവങ്ങൾ തണ്ടാനെ പിന്തുടർന്നു. രാമരാമത്ത് തണ്ടാൻ അവരെ പ്രതിഷ്ഠിച്ചു. ഈ സ്ഥലം കൂടാതെ പുലിദൈവങ്ങൾ പനയന്തട്ട  നായരുടെ വീട്ടിലും താമസിക്കുന്നുണ്ടായിരുന്നു. പക്ഷെ പുലിദൈവങ്ങളുടെ ചേഷ്ടകൾ സഹിക്കാവുന്നതിനപ്പുറമായിരുന്നു. അതുകൊണ്ട് ഒരു ഉത്സവകാലത്ത് അദ്ദേഹം മുച്ചിലോട്ട് ഭഗവതിയോട് പുലിദൈവങ്ങളുടെ ശല്യത്തെക്കുറിച്ച് പരാതിപ്പെട്ടു. പുലിദൈവങ്ങളെ പ്രതിഷ്ഠിച്ചിരുന്ന വിളക്ക് അവിടെ നിന്ന് മുച്ചിലോട്ട് ഭഗവതി പറിച്ചെടുത്ത് കോറോത്ത് മുച്ചിലോട്ട് കാവിന്റെ ഇടത് ഭാഗത്ത് പ്രതിഷ്ഠിച്ചു. അങ്ങനെ മുച്ചിലോട്ട് കാവിലെ സാന്നിധ്യമായി പുലിയൂർ കണ്ണനും പുലിയൂർ കാളിയും. വാണിയ ജാതിക്കാരുടെ തെയ്യമാണ് പുലിയൂർ കണ്ണൻ. എണ്ണയാട്ടുന്ന ചക്കാളങ്ങളിൽ പുലിയൂർ കണ്ണനെ പ്രത്യേകം ആരാധിക്കുന്നു..
## അവലംബം

വർഗ്ഗം:തെയ്യങ്ങൾ
ഒർലാന്റോ മാജിക്

ഒർലാന്റോ മാജിക് എന്നത് ഒർലാന്റോ നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്. മയാമി ഹീറ്റ്-നോടൊപ്പം ഫ്ലോറിഡ സംസ്ഥാനത്തെ  പ്രധിനിധികരിക്കുന്ന ടീം ആണ് മാജിക് . ഇവർ ഈസ്റ്റേൺ കോൺഫറൻസിലെ സൗത്ത് ഈസ്റ്റ് വിഭാഗത്തിൻറെ ഭാഗമാണ്. 1989 -ൽ  ഈ പ്രസ്ഥാനം സ്ഥാപിതം ആക്കപ്പെട്ടു.  ആംവേ എറീനയിൽ  ആണ് മാജിക് -ൻറെ ഹോം മത്സരങ്ങൾ നടക്കുന്നത്. ഇവർ ഇതുവരെ എൻ.ബി.എ. ചാമ്പ്യൻഷിപ്‌ സ്വന്തമാക്കിയിട്ടില്ല. 

## അവലംബം

വർഗ്ഗം:എൻ.ബി.എ. ടീമുകൾ
അറ്റ്‌ലാന്റ്റ ഹോക്ക്സ്

അറ്റ്‌ലാന്റ്റ നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ് **അറ്റ്‌ലാന്റ്റ ഹോക്ക്സ്** .  ഇവർ ഈസ്റ്റേൺ കോൺഫറൻസിലെ സൗത്ത് ഈസ്റ്റ് വിഭാഗത്തിൻറെ ഭാഗമാണ്. 1947 -ൽ  ഈ പ്രസ്ഥാനം സ്ഥാപിതം ആക്കപ്പെട്ടു. പക്ഷെ 1949-ൽ ആണ് ഇവർ എൻ ബി എ-യിലേക്ക് ചേർന്നത് . ഫിലിപ്സ് എറീന യിൽ ആണ് ഹോക്ക്സ് -ൻറെ ഹോം മത്സരങ്ങൾ നടക്കുന്നത്. ഇവർ 1958-ൽ എൻ.ബി.എ. ചാമ്പ്യൻഷിപ്‌ സ്വന്തമാക്കി.

## അവലംബം

വർഗ്ഗം:എൻ.ബി.എ. ടീമുകൾ
വാഷിംഗ്ടൺ വിസാർഡ്സ്

**വാഷിംഗ്ടൺ വിസാർഡ്സ്** എന്നത് വാഷിംഗ്ടൺ നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്.  ഇവർ ഈസ്റ്റേൺ കോൺഫറൻസിലെ സൗത്ത് ഈസ്റ്റ് വിഭാഗത്തിൻറെ ഭാഗമാണ്. 1961 -ൽ  ഈ പ്രസ്ഥാനം സ്ഥാപിതം ആക്കപ്പെട്ടു.  വെറൈസൺ സെൻറർൽ ആണ് വിസാർഡ്സ് -ൻറെ ഹോം മത്സരങ്ങൾ നടക്കുന്നത്. ഇവർ 1978-ൽ എൻ.ബി.എ. ചാമ്പ്യൻഷിപ്‌ സ്വന്തമാക്കി.

## അവലംബം

വർഗ്ഗം:എൻ.ബി.എ. ടീമുകൾ
തണ്ണീർപ്പന്തൽ

വഴിപോക്കർക്ക് വെള്ളം കുടിക്കാനുള്ള സ്ഥലത്തിനു **തണ്ണീർപ്പന്തൽ** എന്നു പറയുന്നു. കേരളത്തിൽ ഇവ തണ്ണീർപ്പന്തൽ എന്നാണറിയപ്പെടുന്നത്. വഴിയമ്പലങ്ങൾ ദാഹമകറ്റാനും വിശ്രമിക്കാനും ഇടം നൽകുന്നുവെങ്കിൽ തണ്ണീർപ്പന്തലുകൾ ദാഹമകറ്റാൻ മാത്രമുള്ള വഴിയോര സംവിധാനമാണ്. വഴിയമ്പലങ്ങളിലും തണ്ണീർപ്പന്തലുകൾ ഉണ്ടായിരിക്കും. പൊതുവേ വഴിയമ്പലങ്ങൾ ഇല്ലാത്ത സ്ഥലത്താണ് താത്ക്കാലിക തണ്ണീർപ്പന്തലുകൾ നിർമ്മിക്കുന്നത്. താത്ക്കാലികമായ ഓലപ്പന്തലുകളാണിവ. ഇവിടെ ദാഹമകറ്റാനുള്ള ജലവും പാനീയങ്ങളും വിൽക്കുകയല്ല, സൗജന്യമായി നൽകുകയായിരുന്നു പതിവ്. പച്ചവെള്ളം പോലെതന്നെ തണ്ണീർപ്പന്തലുകളിലെ പ്രധാന വിഭവമായിരുന്നു സംഭാരം അഥവാ *മോരുംവെള്ളം*. മോരും വെള്ളവും ചേർത്ത് അതിൽ നാരകത്തില, ഉപ്പ്, മുളക് എന്നിവയും കൂട്ടിയാണ് തണ്ണീർപ്പന്തലുകളിലൂടെ ജനങ്ങൾക്ക് വെള്ളം നൽകിയിരുന്നത്. തണ്ണീർപ്പന്തലിലെ മോരുംവെള്ളത്തിൽ പലപ്പോഴും മോര് പേരിനു മാത്രമുണ്ടായിരിക്കും എന്നുള്ളതുകൊണ്ടാകണം കൊഴുപ്പില്ലാത്തത്, കട്ടിയില്ലാത്തത് തുടങ്ങിയ അർഥങ്ങളിൽ *മോരുവെള്ളം* എന്ന പ്രയോഗവും നിലവിൽ വന്നത്.

വഴിയോരത്ത് തണ്ണീർപ്പന്തലുകൾ കെട്ടി സഞ്ചാരികളുടെ ദാഹമകറ്റുന്നത് ഒരു പുണ്യകർമമായി പണ്ട് കരുതിയിരുന്നു. അതിനാൽ യാത്രയെന്നാൽ, കാൽനടയാത്ര മാത്രമായിരുന്ന കാലത്ത് കേരളത്തിലെ വഴിയോരങ്ങളിൽ ധാരാളം തണ്ണീർപ്പന്തലുകൾ ഉണ്ടായിരുന്നു. ഇന്ന് ഈ *ജലദാനം* ക്ഷേത്രോത്സവങ്ങളോടനുബന്ധിച്ചു മാത്രമാണ് നിലനിൽക്കുന്നത്.
മയാമി ഹീറ്റ്

**മയാമി ഹീറ്റ്** എന്നത് മയാമി നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്. ഒർലാന്റോ മാജിക്-നോടൊപ്പം ഫ്ലോറിഡ സംസ്ഥാനത്തെ  പ്രധിനിധികരിക്കുന്ന ടീം ആണ് ഹീറ്റ്. ഇവർ ഈസ്റ്റേൺ കോൺഫറൻസിലെ സൗത്ത് ഈസ്റ്റ് വിഭാഗത്തിൻറെ ഭാഗമാണ്. 1988 -ൽ  ഈ പ്രസ്ഥാനം സ്ഥാപിതം ആക്കപ്പെട്ടു.  അമേരിക്കൻ എയർലൈൻസ് എറീനയിൽ  ആണ് ഹീറ്റ്-ൻറെ ഹോം മത്സരങ്ങൾ നടക്കുന്നത്. ഇവർ 2006-ൽ എൻ.ബി.എ. ചാമ്പ്യൻഷിപ്‌ സ്വന്തമാക്കിയിട്ടുണ്ട്.

## അവലംബം

വർഗ്ഗം:എൻ.ബി.എ. ടീമുകൾ
ബാറ്റ്‌ലിയർ പരുന്ത്

പരുന്തുകളിൽ ഏറ്റവും സുന്ദരന്മാരാണ് **ബാറ്റ്‌ലിയർ പരുന്ത്**. ഇരുണ്ട തുവലുകളാണ് ഇവയ്ക്ക്. മുഖത്തിനും കാൽപാദത്തിനും തിളങ്ങുന്ന ചുവപ്പുനിറം. പുറത്തേയ്ക്കും വാലിലേക്കും രോമങ്ങൾക്ക് ചെമ്പിച്ച തവിട്ടുനിറമാണ്. ചിറകുകളുടെ അടിഭാഗത്ത് വെള്ള തുവലുകൾ അടുക്കിയിരിക്കുന്നു. വാലിന് നീളം കുറവായതിനാൽ പറക്കുമ്പോൾ ബാറ്റ്‌ലിയർ പരുന്തിനെ പെട്ടെന്ന് തിരിച്ചറിയാനാകും. 

ആഫ്രിക്കയും പ്രത്യേകിച്ച് സഹാറ മരുഭൂമിയിലുമാണ് ഇവ കാണപ്പെടുന്നത്. തുറന്നസ്ഥലത്തും ഉൾക്കാടുകളിലും പുൽമൈതാനങ്ങളിലുമാണ് ഇവ സാധാരണ ഇര തേടുക. പരുന്തുകളിൽ പാമ്പുതീനികളാണിവ. വിഷമുള്ള പാമ്പുകളേയും ഭക്ഷിക്കും. മറ്റു പക്ഷികൾ പിടികൂടികൊല്ലുന്ന ഇരകളെ ഇവ തട്ടിയെടുക്കാറുണ്ട്.

## ചിത്രശാല

File:Gaukler-03.jpg|Adult
File:Gaukler-08.jpg|Adult, Male
File:Bukázó sas 1.jpg|Sunwarming in a zoo 
File:Bateleur Eagle.jpg|Immature
File:Terathopius ecaudatus.ogv|A female perched on a gloved hand in Disney's Animal Kingdom
File:Bateleur.jpg|Female in Texas
File:Gaukler-01.jpg
File:Terathopius ecaudatus -Chobe River front, Botswana -juvenile.jpg|Two juveniles in Botswana


## അവലംബം
* Barlow, Wacher and Disley *Birds of The Gambia* ISBN 1-873403-32-1
* 
*Ferguson-Lees, Christie, Franklin, Mead, and Burton. *Raptors of the World*. London: Christopher Helm, 1999. ISBN 0-7136-8026-1.

## പുറത്തേയ്ക്കുള്ള കണ്ണി

വർഗ്ഗം:പരുന്തുകൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
കെ.പി. മോഹനൻ (സാഹിത്യകാരൻ‌)

ഒരു മലയാള സാഹിത്യ നിരൂപകനും, അദ്ധ്യാപകനുമാണ്‌ **കെ.പി. മോഹനൻ**. 2007-ൽ നിരൂപണത്തിനുള്ള  കേരള സാഹിത്യഅക്കാദമി പുരസ്കാരവും, അബുദാബി ശക്തി അവാർഡും നേടി. ദേശാഭിമാനി വാരിക പത്രാധിപരായി പ്രവർത്തിക്കുന്നു. 
## ജീവിതരേഖ
അച്ഛൻചെറുകാട് 
അമ്മ ലക്ഷ്മി പിഷാരസ്യാർ
## കൃതികൾ
* ഇടശ്ശേരി ഒരു കാവ്യവിചാരം
* ഇടശ്ശേരിക്കവിത - ശില്പവിചാരം

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം 2007 - നിരൂപണം - ഇടശ്ശേരിക്കവിത - ശില്പവിചാരം  
*അബുദാബി ശക്തി പുരസ്കാരം
## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യനിരൂപകർ
വർഗ്ഗം:അബുദാബി ശക്തി അവാർഡ് ജേതാക്കൾ
വർഗ്ഗം:പുരോഗമന കലാ സാഹിത്യ സംഘം സംസ്ഥാന ഭാരവാഹികൾ
മദ്ധ്യകാലം

യൂറോപ്പിയൻ ചരിത്രത്തിൽ, അഞ്ചാം നൂറ്റാണ്ടു മുതൽ പതിനഞ്ചാം നൂറ്റാണ്ടുവരെയുള്ള കാലഘട്ടത്തെ  **മദ്ധ്യകാലം**(**Middle Ages**, adjectival form: **medieval** or **mediæval**) എന്ന് വിളിക്കുന്നു. 476-ൽ പടിഞ്ഞാറൻ റോമാ സാമ്രാജ്യത്തിന്റെ തകർച്ചക്ക്ശേഷം ആരംഭിച്ച ഇത്  നവോത്ഥാന കാലത്തിന്റെ ആദ്യഘട്ടം വരെ നീണ്ടുനിന്നു.  നേരത്തേ റോമൻ സാമ്രാജ്യത്തിന്റെ ഭാഗമായിരുന്ന വടക്കൻ ആഫ്രിക്ക, മദ്ധ്യപൗരസ്ത്യദേശങ്ങൾ എന്നിവിടങ്ങളിൽ ഇസ്ലാമികഭരണം നിലവിൽ വന്നു. പിന്നീട് യൂറോപ്പിൽ ഫ്യൂഡൽ വ്യവസ്ഥിതിയും. ജറൂസലേമും വിശുദ്ധ നാടും ഇസ്ലാം ആധിപത്യത്തിൽ നിന്ന് തിരിച്ചു പിടിയ്ക്കുക എന്നതിനായി കുരിശുയുദ്ധങ്ങൾ നടന്നു.

പേരു സൂചിപ്പിക്കുന്നത് പോലെ മദ്ധ്യകാലഘട്ടം പ്രാചീന കാലശേഷവും ആധുനിക കാലത്തിനു മുമ്പും നിലനിന്നിരുന്നതാണ്. എന്നാലത് വസ്തവത്തിൽ രണ്ടു മഹത്കാലഘട്ടങ്ങൾക്കിടയിൽ പെട്ടു പോയ സ്വന്തമായ് ഒന്നും അവകാശപ്പെടാനില്ലാത്ത ഒരു കാലമല്ല. കാരണം അത് മാനവ പരിണാമ ചരിത്രത്തിലെ ഒരു പ്രധാന ഘട്ടമാണ്. അതുകൂടാതെ മദ്ധ്യകാലഘട്ടത്ത് ഉണ്ടാക്കിയ നേട്ടങ്ങൾ ആധുനിക കാലഘട്ടത്തിലേകുള്ള സുപ്രധാന കാല്വെയ്പുകളുമായിരുന്നു.

17-ആം നൂറ്റാണ്ടിലെ യൂറോപ്യന്മാരാണ് 'മദ്ധ്യകാലങ്ങൾ' എന്ന വാക്ക് ഉപയോഗിച്ചത്. ഗ്രീക്കോ-റോമൻ സംസ്കാരങ്ങളുടെ ഇതിഹാസകാലത്തിനും  അവരുടെ സ്വന്തം കാലത്തിനും ഇടയിലുള്ള ഇരുണ്ട കാലഘട്ടമായാണ് അവർ ഈ കാലഘട്ടത്തെ കണ്ടത്. ഇസ്ലാമിക സംസ്കാരത്തിൽ അത് ഒരു സംസ്കാരം ജനിച്ച് വളർന്ന് പാരമ്യത്തിലെത്തിയ കാലഘട്ടമാണ്. ഇന്ത്യയിൽ അത് സംയോജനത്തിന്റെ കാലമായിരുന്നു. പഴയതും പുതിയതുമായ സാമുഹ്യ-സാമ്പത്തിക -രാഷ്ട്രീയ രീതികളുടെ സങ്കലനം ഉണ്ടായി. ഈ സങ്കലനത്തിൽ നിന്നുയർകൊണ്ട ഒരു സവിശേഷ സംസ്കാരം സഹവർത്തിത്ത്വത്തെയും സഹിഷ്ണുതയെയും ഉയർത്തിക്കാട്ടി. ഇത് മാദ്ധ്യകാല ഇന്ത്യയുടെ മുഖമുദ്രയായി തീർന്നു. യൂറോപ്പിൽ പോലും സ്ഥിതിഗതികൾ അത്ര അന്ധകാരമയമായിരുന്നില്ല. മദ്ധ്യകാലത്തിന്റെ ആരംഭദശയിൽ ഭൗതികവും സംസ്കാരികവും ആയ നേട്ടങ്ങൾ നന്നെ കുറവായിരുന്നു. ഇക്കാലത്ത് യൂറോപ്പിൽ ഉണ്ടായ നവീന ചിന്തകൾ യൂറോപ്പിനെ മാത്രമല്ല ലോകത്തിലെ ഇതര സംസ്കാരങ്ങളെയും സ്വാധീനിച്ചു.


ImageSize = width:800 height:120
PlotArea = width:720 height:95 left:65 bottom:20
AlignBars = justify

Colors =
    id:time value:rgb(0.7,0.7,1) #
    id:period value:rgb(1,0.7,0.5) #
    id:span value:rgb(0.9,0.8,0.5) #
    id:age value:rgb(0.95,0.85,0.5) #
    id:era value:rgb(1,0.85,0.5) #
    id:eon value:rgb(1,0.85,0.7) #
    id:filler value:gray(0.8) # background bar
    id:black value:black

Period     = from:400 till:1500
TimeAxis   = orientation:horizontal
ScaleMajor = unit:year increment:100 start:400
ScaleMinor = unit:year increment:10 start:400

PlotData =
  align:center textcolor:black fontsize:8 mark:(line, black) width:15 shift:(0,-3)

  bar:Timeframe color:era
  from: 476 till: 1000 text:Early Middle Ages
  from: 1000 till: 1300 text:High Middle Ages
  from: 1300 till: 1453 text:Late Middle Ages
  bar:&nbsp; color:age
  from: 1400 till: 1500 text:Renaissance
  bar:Past color:age
  from: 400 till: 476 text:Antiquity
  bar:Future color:age
  from: 1450 till: 1500 text:Barbarians
  from: 700 till: 1100 text:Vikings
  from: 1100 till: 1250 text:Crusades
  from: 1250 till: 1240 text:Mongols
  from: 1240 till: 1500 text:Golden Horde
  bar:Arabia color:age
  from: 622 till: 750 text:Muslim conquests


## അവലംബം


വർഗ്ഗം:യൂറോപ്പിന്റെ ചരിത്രം
വർഗ്ഗം:മദ്ധ്യകാലം
തൂവൽ

ശരീരാവരണമാണ് **തൂവൽ** - **Feather**. പക്ഷികളുടെയും ചില പറക്കാൻ കഴിയാത്ത തെറാപ്പോഡ ഇനം ദിനോസറുകളുടെയും സവിശേഷതയാണ് തൂവലുകൾ. പക്ഷികളുടെ കാലുകളൊഴികെയുള്ള ശരീരഭാഗങ്ങൾ തൂവലുകളാൽ ആവരണം ചെയ്യപ്പെട്ടിരിക്കുന്നു. ബാഹ്യചർമാവയവമായ തൂവലുകൾ കനംകുറഞ്ഞതും വഴങ്ങുന്നതും ദൃഢതയുള്ളതുമാണ്. പക്ഷിയുടെ ശരീരോഷ്മാവ് നിലനിർത്താൻ സഹായിക്കുന്നതും ചിറകുകൾക്ക് പറക്കാനുള്ള ഉപരിതലം പ്രദാനം ചെയ്യുന്നതും തൂവലുകളാണ്. ചർമ്മത്തെ സംരക്ഷിക്കുന്നതും ശരീരത്തിന് രൂപം നല്കുന്നതുമായ തൂവലുകൾ പക്ഷിയെ ഉയരുവാനും പറന്നുനിൽക്കുവാനും സഞ്ചരിക്കുവാനും സഹായിക്കുന്നു. ചിലയിനം പക്ഷികൾ ഇണയെ ആകർഷിക്കുവാനും മറ്റു ചിലപ്പോൾ ശത്രുക്കളിൽ നിന്നും രക്ഷപെടുവാനുള്ള കവചമായും തൂവലുകളെ ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ

* McGraw, K. J. 2005. Polly want a pigment? Cracking the chemical code to red coloration in parrots. Australian Birdkeeper Magazine 18:608-611.
* DeMeo, Antonia M. ''Access to Eagles and Eagle Parts: Environmental Protection v. Native American Free Exercise of Religion'' (1995)
* Electronic Code of Federal Regulations (e-CFR), ''Title 50: Wildlife and Fisheries PART 22—EAGLE PERMITS'' 
* U.S. v. Thirty Eight Golden Eagles (1986)
* Mechanical structure of feathers 
* Documentary on the evolution of feathers 
* Lecture notes on the avian integument 
* U.S. National Fish and Wildlife Forensics Laboratory's Feather Atlas 
* Federn.org

വർഗ്ഗം:പക്ഷികളുടെ അവയവങ്ങൾ
വർഗ്ഗം:മൃഗോൽപ്പന്നങ്ങൾ
സ്വാവർത്തനം

ഗണിത ശാസ്ത്രത്തിൽ ചില പ്രശ്നങ്ങൾ കൈകാര്യം ചെയ്യുമ്പോൾ പ്രശ്നത്തിന്റെ സങ്കീണ്ണത കുറയ്ക്കുന്നതിനു വേണ്ടി, അവയെ ആവർത്തന സ്വഭാവമുള്ള ചെറു പ്രശ്നങ്ങളായി വിഭജിച്ച് നിർദ്ധാരണം ചെയ്യാറുണ്ട്. ഈ രീതിക്കാണ് "റിക്കർഷൻ"  അഥവാ സ്വാവർത്തനം എന്നു പറയുന്നത്.  ഇത്തരം പ്രശ്നങ്ങൾ മനുഷ്യ മനസ്സുപയോഗിച്ച് നിർദ്ധാരണം ചെയ്യുന്നതിലും വളരെ ലളിതമായും കൂടുതൽ കൃത്യതയോടും കമ്പ്യൂട്ടറുപയോഗിച്ച് ചെയ്യാൻ കഴിയും. കമ്പ്യൂട്ടറുകളുപയോഗിക്കുമ്പോളാണ് "റിക്കർഷന്റെ" ഉപയോഗം കൂടുതൽ പ്രായോഗികമാവുന്നതെങ്കിലും, കമ്പ്യൂട്ടർ കണ്ടുപിടിക്കുന്നതിന് വർഷങ്ങൾക്കു മുമ്പുതന്നെ  ഗണിത ശാസ്ത്രത്തിൽ "റിക്കർഷൻ" ഉപയോഗിച്ചിരുന്നു. ക്രിസ്തുവിന് മുൻപ് അഞ്ചാം ശതകത്തിൽ ജീവിച്ചിരുന്നു എന്നുകരുതപ്പെടുന്ന ഭാരതീയ സംസ്കൃത ഭാഷാശാസ്ത്രജ്ഞനും വ്യാകരണനിപുണനുമായിരുന്ന പാണിനി സ്വാവർത്തനം ഉപയോഗിച്ചിരുന്നതായി കാണുന്നുണ്ട്. ആധുനിക ഗണിതശാസ്ത്രത്തിലെ സിദ്ധാന്തങ്ങളായ രൂപാന്തരീകരണം(transformation), സ്വാവർത്തനം(recursion) എന്നിവയുടെ സങ്കീർണ്ണമായ ഉപയോഗങ്ങൾ പാണിനിയുടെ വ്യാകരണത്തിന് ടൂറിങ്ങ് യന്ത്രങ്ങൾക്ക് സമാനമായ ചിന്താശേഷി പ്രദാനം ചെയ്യുന്നതായി ഈ മേഖലകളിൽ ഗവേഷണം നടത്തുന്നവർ പറയുന്നുണ്ട്. അതുകൂടാതെ, പല ഗണിത ശാസ്ത്ര നിർവ്വചനങ്ങളും വ്യക്തമായി നൽകണമെങ്കിൽ "റിക്കർഷൻ" ഉപയോഗിക്കേണ്ടതുണ്ടെന്ന വസ്തുതയും പരമ പ്രധാനമാണ്. ക്രിസ്തുവിന് ഏകദേശം 300 കൊല്ലം മുൻപ് അലക്സാൻഡ്രിയയിൽ ജിവിച്ചിരുന്ന യൂക്ലിഡ് (Euclid)എന്ന ഗണിത ശാസ്ത്രജ്ഞൻ ഉത്തമ സാധാരണ ഘടകം (greatest common divisor) കാണുന്നതിന് ഉപയോഗിച്ച സ്വാവർത്തിത ക്രിയാക്രമം(recursive algorithm) ഇങ്ങനെയാണ്.

	a, b എന്നീ രണ്ടു ധന പൂർണ്ണസംഖ്യകളുടെ gcd താഴെ പറയും വിധം നിർവ്വചിയ്ക്കാം.

	a > b എങ്കിൽ, (അല്ലെങ്കിൽ സംഖ്യകൾ പരസ്പരം മാറ്റുക)

	gcd(a,b)= gcd(a-b,b)     

ഏതെങ്കിലും ഒരു സംഖ്യ പൂജ്യം ആവുന്നതുവരെ ഇത് തുടരുക. പൂജ്യമല്ലാത്ത സംഖ്യയാണ് gcd

വർഗ്ഗം:ഗണിതം
ദാതിയ

മധ്യപ്രദേശ് സംസ്ഥാനത്തിലെ ഒരു ജില്ലയും അതിന്റെ ആസ്ഥാനവുമാണ് **ദാതിയ**. 
*വിസ്തീർണം: 2,691 ച.കി.മീ. 
*ജനസംഖ്യ: 6,27,818 (2001) 
*ജനസാന്ദ്രത: 233/ച.കി.മീ. (2001) 
*സാക്ഷരതാനിരക്ക് 73.51 (2001). 
അതിരുകൾ: വ. ഭിണ്ഡ്, ഗ്വാളിയർ ജില്ലകൾ; തെ. ശിവപുരി ജില്ലയും ഉത്തർപ്രദേശും; പ. ഗ്വാളിയർ, ശിവപുരി ജില്ലകൾ; കി. ഉത്തർപ്രദേശ്.

## ഭൂമിശാസ്ത്രം

ഭൂമിശാസ്ത്രപരമായി രണ്ട് വ്യതിരിക്ത ഭൂപ്രദേശങ്ങൾ ഉൾപ്പെടുന്നതാണ് ദാതിയ ജില്ല. ബുന്ദേൽഖണ്ഡ് പീഠ ഭൂമിയുടെ ലോവർ ഭാഗങ്ങളും ഗംഗാ സമതലവും ചേർന്നതാണ് ആദ്യ ഭാഗം. ഗംഗാ എക്കൽ തടത്തിന്റെ അതിരുകൾ ഉൾപ്പെടുന്നതാണ് രണ്ടാമത്തെ ഭാഗം. പൊതുവേ വടക്കു കിഴക്ക് ദിശയിൽ ചരിഞ്ഞിറങ്ങുന്ന ഭൂപ്രകൃതിയാണ് ജില്ലയുടേത്. ഇടയ്ക്കിടെ സമതലങ്ങളും ചെറു കുന്നുകളും കാണാം. ഗംഗാ നദീശൃംഖലയിൽ ഉൾപ്പെടുന്ന പ്രദേശമാണ് ദാതിയ ജില്ല. സിന്ധ്, പാഹൂജ്, മഹ്തുവാർ, ബേത്വ എന്നിവയാണ് പ്രധാന നദികൾ. ഇവയിൽ മിക്കവയിലും മഴക്കാലത്തു മാത്രമേ കാര്യമായ നീരൊഴുക്കുണ്ടാകാറുള്ളൂ. കാർഷിക വൃത്തിയാണ് ദാതിയയിലെ ജനങ്ങളുടെ മുഖ്യ ഉപജീവന മാർഗം; ഗോതമ്പ് പ്രധാന വിളയും. ജലസേചനത്തിനായി ഇവിടത്തെ കർഷകർ പ്രധാനമായും കിണറുകളെയാണ് ആശ്രയിക്കുന്നത്. കന്നുകാലി വളർത്തലിനും പ്രാധാന്യമുണ്ട്. ലോഹ-പ്ളാസ്റ്റിക് ഉത്പന്നങ്ങളുടെ നിർമ്മാണവും എണ്ണയാട്ടുമാണ് പ്രധാന ചെറുകിട വ്യവസായങ്ങൾ.

## ജനങ്ങൾ

ദാതിയ ജില്ലയിലെ ജനങ്ങളിൽ ഭൂരിഭാഗവും ഹിന്ദുക്കളാണ്. ഹിന്ദിയാണ് പ്രധാന വ്യവഹാര ഭാഷ. സർക്കാർ ഉടമസ്ഥതയിലുള്ള ഒരു വനിതാ കോളജ്, ബിരുദ കോളജ് എന്നിവ ഉൾപ്പെടെ ഒട്ടനവധി വിദ്യാഭ്യാസ സ്ഥാപനങ്ങൾ ദാതിയയിൽ പ്രവർത്തിക്കുന്നു. റോഡുകളാണ് മുഖ്യ ഗതാഗത ഉപാധി. രാജാ ബീർ സിങ്ങിന്റെ ഏഴു നില കൊട്ടാരം, ഗോപേശ്വർ ക്ഷേത്രം, ജൈന ക്ഷേത്രം തുടങ്ങിയവ ദാതിയ ജില്ലയിലെ പ്രധാന ആകർഷണങ്ങളാണ്.

## പുറംകണ്ണികൾ
*Datia District in Madhya Pradesh
നാരായൻ

മലയാള നോവലിസ്റ്റാണ് **നാരായൻ** (ജനനം: സെപ്റ്റംബർ 26 1940 മരണം: ആഗസ്റ്റ് 16 2022). അദ്ദേഹത്തിൻ്റെ ആദ്യ നോവൽ *കൊച്ചേരത്തി* മികച്ച നോവലിനുള്ള കേരള സാഹിത്യ അക്കാദമി പുരസ്കാരം ഉൾപ്പെടെ മറ്റ് നിരവധി പുരസ്കാരങ്ങൾ നേടിയിട്ടുണ്ട്. നിരവധി പതിപ്പുകൾ ഇറങ്ങിയിട്ടുള്ള ഈ നോവൽ ഇംഗ്ലീഷ് ഉൾപ്പടെ നിരവധി ഭാഷകളിലേക്ക് മൊഴിമാറ്റുകയും ചെയ്തിട്ടുണ്ട്.

## ജീവിതരേഖ
ഇടുക്കി ജില്ലയിലെ കുടയത്തൂർ മലയുടെ അടിവാരത്ത് ചാലപ്പുറത്തുരാമന്റെയും കൊടുകുട്ടിയുടെയും മകനായി 1940 സെപ്റ്റംബർ 26 ന് ജനിച്ചു. ശരിക്കുള്ള പേര് നാരായണൻ എന്നായിരുന്നു, നാരായൻ എന്ന പേര് സ്കൂൾ പ്രവേശനകാലത്ത് ആരോ തെറ്റി എഴുതിയതാണ്. പിന്നീട് ആ പേരിൽ തന്നെ തുടർന്നു.

കുടയത്തൂർ ഹൈസ്കൂളിൽ നിന്നും എസ്.എസ്.എൽ.സി. പാസ്സായി. തപാൽ വകുപ്പിൽ ജോലിയിൽ പ്രവേശിച്ച് 1995-ൽ പോസ്റ്റ്മാസ്റ്ററായി വിരമിച്ചു. സമൂഹത്തിന്റെ അടിത്തട്ടിലെ സാധാരണ ജനങ്ങളുടെ ജീവിതപ്രശ്നങ്ങൾ ചിത്രീകരിക്കുന്ന നോവലുകളാണ് പ്രധാന സാഹിത്യസംഭാവന. പ്രകൃതിയോടു മല്ലിട്ടു ജീവിക്കുന്ന കേരളത്തിലെ ആദിവാസി സമൂഹമായ മലയരയന്മാരെക്കുറിച്ച് അനുഭവങ്ങളുടെ വെളിച്ചത്തിൽ എഴുതിയിട്ടുള്ള നോവലാണ് കൊച്ചരേത്തി. ഈ കൃതിയിലെ ഭാഷാപരമായ പ്രത്യേകതകൾ, പ്രമേയം തുടങ്ങിയവ ഇതിനെ ഗോത്ര നോവൽ എന്ന നിലയിൽ ശ്രദ്ധേയമാക്കി. മുതുവാന്മാരുടെയും ഊരാളന്മാരുടെയും ജീവിതമാണ് ഊരാളിക്കുടി എന്ന നോവലിലെ പ്രമേയം. ലളിതവും എന്നാൽ ശക്തവുമാണ് ആവിഷ്കരണരീതി.

നാരായനും ഭാര്യ ലതയ്ക്കും രാജേശ്വരി, സിദ്ധാർഥകുമാർ, സന്തോഷ് നാരായൻ എന്നീ മക്കൾ ഉണ്ട്. 2022 ആഗസ്റ്റ് 16ന് അദ്ദേഹം അന്തരിച്ചു.

## കൃതികൾ
*കൊച്ചരേത്തി, ഈ നോവൽ *ദ അരയ വുമൺ* എന്ന പേരിൽ ഓക്‌സ്‌ഫോർഡ് യൂണിവേഴ്‌സിറ്റി പ്രസ് ഇംഗ്ലീഷിലേക്ക് മൊഴിമാറ്റി പ്രസിദ്ധീകരിച്ചിട്ടുണ്ട്. ആദിവാസി സമൂഹമായ മലയരയരെക്കുറിച്ച് ഒരു ആദിവാസി എഴുതിയ ആദ്യത്തെ നോവലായ ഇതിൻ്റെ ഹിന്ദി പരിഭാഷ കേന്ദ്ര സാഹിത്യ അക്കാഡമിയാണ് പുറത്തിറക്കിയത്. കൂടാതെ എല്ലാ ദക്ഷിണേന്ത്യൻ ഭാഷകളിലേക്കും ഈ കൃതി വിവർത്തനം ചെയ്യപ്പെട്ടിട്ടുണ്ട്.
*ഊരാളിക്കുടി
*ചെങ്ങാറും കുട്ടാളും
*വന്നലകൾ - നോവൽ
*നിസ്സഹായന്റെ നിലവിളി (കഥാസമാഹാരം)
*ഈ വഴിയിൽ ആളേറെയില്ല (നോവൽ)
*പെലമറുത (കഥകൾ)
*ആരാണു തോൽക്കുന്നവർ (നോവൽ)
*തിരസ്കൃതരുടെ നാളെ (നോവൽ)
*മനസ്സും ദേഹവും കൊണ്ട് ഞാൻ നിന്നെ(നോവൽ)
*കഥകളില്ലാത്തവർ (നോവൽ സമാഹാരം)
  *ഒരു ഗോഡ്ഫാദർ ഇല്ലാത്തവൻ്റെ ദുരന്തം
  *കഥകളില്ലത്തവർ
  *ഡിസംബറിൽ പൂക്കുന്ന കൊന്നമരങ്ങൾ
  *ആ മരണം സുതാര്യമല്ല

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം (1999) *കൊച്ചരേത്തി*  (നോവൽ)
*അബുദാബി ശക്തി അവാർഡ്(1999)
*തോപ്പിൽ രവി ഫൗണ്ടേഷൻ അവാർഡ് (1999)
*ഇക്കണോമിസ്റ്റ് ക്രോസ് വേർഡ് ബുക്ക് അവാർഡ് (2011)
*സ്വാമി ആനന്ദതീർഥ അവാർഡ് (2011)

## അവലംബം


വർഗ്ഗം:1940-ൽ ജനിച്ചവർ

വർഗ്ഗം:സെപ്റ്റംബർ 26-ന് ജനിച്ചവർ

വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളം നോവലെഴുത്തുകാർ
വർഗ്ഗം:ഇടുക്കി ജില്ലയിൽ ജനിച്ചവർ
വർഗ്ഗം:അബുദാബി ശക്തി അവാർഡ് ജേതാക്കൾ
ദാനനികുതി

ഒരു വ്യക്തിയുടെ ജീവിതകാലത്ത് നടത്തുന്ന ദാനങ്ങൾക്കോ സമ്മാനങ്ങൾക്കോ മേൽ ചുമത്തുന്ന നികുതിയാണ് **ദാനനികുതി**. 1974-ൽ ബ്രിട്ടനിൽ സ്വത്ത് കൈമാറ്റത്തിന്മേൽ ഒരു പ്രത്യേക നികുതി ചുമത്തിത്തുടങ്ങിയത് അതുവരെ നിലവിലിരുന്ന എസ്റ്റേറ്റ് ഡ്യൂട്ടിക്ക് പകരമായിരുന്നു. 1986-ൽ ഈ പുതിയ നികുതിയുടെ പേര് ഇൻഹെറിറ്റൻസ് നികുതി (Inheritance tax) എന്നു മാറ്റുകയുണ്ടായി. എല്ലാ ദാനങ്ങളും ഈ നികുതിയുടെ പരിധിയിലായി. മരണത്തിന് ഏഴ് വർഷം മുമ്പ് ഒരു വ്യക്തി നടത്തുന്ന ദാനങ്ങൾക്ക് നികുതിബാദ്ധ്യത ഇല്ലായിരുന്നു. മരണത്തിന് മൂന്ന് വർഷം മുമ്പ് നടത്തുന്ന മുഴുവൻ ദാനങ്ങളും നികുതിവിധേയമാക്കുന്ന തരത്തിലാണ് പിന്നീടുണ്ടായ ബ്രിട്ടിഷ് ബജറ്റുകൾ തയ്യാറാക്കിയത്. കാലാകാലങ്ങളിൽ പൈതൃകസ്വത്ത് ദാനമായി കിട്ടുന്നവർ കൊടുക്കേണ്ട നികുതിനിരക്കുകളിൽ മാറ്റങ്ങൾ ഉണ്ടായിട്ടുണ്ട്. നിയമത്തിൽ ചില ഒഴിവുകളും സഹായങ്ങളും നികുതിദായകന് ലഭ്യമാക്കിയിട്ടുണ്ട്. സന്നദ്ധ സേവാസംഘടനകൾ, വിദ്യാഭ്യാസ സ്ഥാപനങ്ങൾ, ജീവകാരുണ്യ സ്ഥാപനങ്ങൾ എന്നിവ സ്വീകരിക്കുന്ന ദാനങ്ങൾക്ക് സാധാരണയായി ഈ നികുതി ചുമത്താറില്ല. ചില അവസരങ്ങളിൽ അവയ്ക്കുമേൽ ചില പരിധികൾ ഉണ്ടാകും എന്നുമാത്രം.

## പരീക്ഷണാടിസ്താനത്തിൽ

കേംബ്രിജ് ധനശാസ്ത്രജ്ഞനായിരുന്ന പ്രൊഫ. നിക്കോളസ് കാൽഡർ (Nicholas Kaldor) ഇന്ത്യയിലെ നികുതിപരിഷ്കാരത്തെക്കുറിച്ചുള്ള റിപ്പോർട്ടിലാണ് ദാനനികുതി ഇവിടെ പരീക്ഷിക്കാൻ നിർദ്ദേശം നൽകിയത്. ഇന്ത്യൻ നികുതിസമ്പ്രദായത്തിൽ നികുതിഒഴിവാക്കലും നികുതിവെട്ടിപ്പും സാർവത്രികമാണ്. അതുകൊണ്ട് എല്ലാ പഴുതുകളും അടയ്ക്കാൻ പ്രത്യക്ഷനികുതിഘടന പരിഷ്കരിക്കണമെന്ന് അദ്ദേഹം നിർദ്ദേശിച്ചു. 1956-ൽ സമർപ്പിച്ച റിപ്പോർട്ടിൽ ആദായനികുതിയുടെ ഏറ്റവും ഉയർന്ന നിരക്ക് 42% ആയിരിക്കണമെന്നും ആദായനികുതിക്കു പുറമേ സ്വത്ത്നികുതി, ദാനനികുതി, വ്യയനികുതി എന്നിവകൂടി ഇന്ത്യ പുതുതായി നടപ്പാക്കണമെന്നും അദ്ദേഹം നിർദ്ദേശിച്ചു. പിൽക്കാലത്ത് അവ ഇന്ത്യ പരീക്ഷിക്കുകയും ചെയ്തു.

## 1958-ലെ നികുതിനിയമം

1958-ലെ നികുതിനിയമം അനുസരിച്ച് വ്യക്തി, അവിഭക്ത ഹിന്ദുകുടുംബം, കമ്പനിട്രസ്റ്റുകൾ എന്നിവർക്ക് ദാനനികുതി ബാധകമാണ്. നിലവിലുള്ള സ്ഥാവരജംഗമ വസ്തുക്കൾ പ്രതിഫലം ആഗ്രഹിക്കാതെയും പ്രതിഫലം കൈപ്പറ്റാതെയും മറ്റൊരാൾക്കോ ഏജൻസിക്കോ കൈമാറ്റം ചെയ്താൽ അത് ദാനം എന്ന നിർവചനത്തിൻകീഴിൽ വരും. ദാതാവ്, ദാനം സ്വീകരിക്കുന്നയാൾ എന്നിവരെ വ്യക്തമായി നിയമത്തിൽ നിർവചിച്ചിട്ടുണ്ട്. നികുതിയിൽ നിന്നുള്ള ഒഴിവുകൾ പ്രത്യേകം വിശദമാക്കിയിരിക്കുന്നു. വിദേശത്തു താമസിക്കുന്ന പ്രവാസി ഇന്ത്യക്കാർ നോൺ റസിഡന്റ് അക്കൌണ്ടിലെ നിക്ഷേപത്തുകയിൽനിന്നു നടത്തുന്ന ദാനം, ഇന്ത്യയിലെ ബന്ധുവിന് നൽകുന്ന ദാനം, ആതുരസേവന-ധർമസ്ഥാപനങ്ങൾക്ക് നൽകുന്ന ദാനം, കുട്ടികളുടെ വിദ്യാഭ്യാസത്തിനുവേണ്ടി നൽകുന്ന ദാനം എന്നിവ നികുതിയിൽനിന്ന് ഒഴിവാക്കപ്പെട്ടിട്ടുണ്ട്.

ഇന്ത്യയിൽ 1999-2000 അസ്സസ്മെന്റ് വർഷം മുതൽ ദാനനികുതിനിയമത്തിൽ മാറ്റം വന്നു. വിവാഹ ആവശ്യത്തിന് നൽകുന്ന രണ്ട് ലക്ഷം രൂപ വരെയുള്ള ദാനം നികുതിയിൽനിന്ന് ഒഴിവാക്കി. കാലാകാലങ്ങളിൽ നികുതിനയത്തിൽ മാറ്റങ്ങൾ ഉണ്ടാകാവുന്നതാണ്.

## അവലംബം

## പുറംകണ്ണികൾ
*http://window.state.tx.us/taxinfo/inherit/index.html 
*http://www.tn.gov/revenue/tntaxes/inherit.htm 
*http://frankellis.hubpages.com/hub/federal-inheritance-tax
അക്ബർ ഷാ രണ്ടാമൻ

അക്ബർ ഷാ രണ്ടാമനെന്ന പേരിൽ 1806 മുതൽ 1837 വരെ മുപ്പതിൽപ്പരം വർഷങ്ങൾ മുഗൾ സിംഹാസനത്തിൽ ഉപവിഷ്ടനായ മിർസാ അക്ബർ നാമമാത്ര സമ്രാട്ടായിരുന്നു. ഷാ ആലം രണ്ടാമന്റെ ഈ ദ്വിതീയപുത്രന്റെ അധികാരപരിധി ചെങ്കോട്ടയിൽ ഒതുങ്ങി നിന്നു.

പ്രതിദിനമെന്നോണം വർദ്ധിച്ചുകൊണ്ടിരുന്ന ഈസ്റ്റ് ഇന്ത്യാ കമ്പനിയുടെ സ്വാധീനം പല മേഖലകളിലും വ്യക്തമായി പ്രതിഫലിച്ചു തുടങ്ങി. കമ്പനിയുടെ നാണയങ്ങളിൽ നിന്ന് മുഗൾ സമ്രാട്ടിന്റെ പേരു തന്നെ അപ്രത്യക്ഷമായി. ബ്രിട്ടീഷുകാർ, സമ്രാട്ടിന്റെ ഉപസേനാപതി എന്ന അഭിനയം ഉപേക്ഷിച്ച് മേൽക്കോയ്മ നടത്തി.

നീരസം മൂത്ത അക്ബർ ഷാ ബംഗാളിലെ നവോത്ഥാന നേതാവ് റാം മോഹൻ റോയിയെ രാജ എന്ന സ്ഥാനം നൽകി തന്റെ പ്രതിനിധിയായി ഇംഗ്ലണ്ടിലേക്കയച്ചു. തന്റെ അടുത്തൂൺ വർദ്ധിപ്പിക്കുക, തന്റെ സ്ഥാനത്തെ താഴ്ത്തിക്കെട്ടുന്നതിനായുള്ള കൂടുതൽ നിയന്ത്രണങ്ങൾ കമ്പനി അടിച്ചേൽപ്പിക്കുന്നത് നിർത്തലാക്കുക തുടങ്ങിയവായിരുന്നു അദ്ദേഹത്തിന്റെ ആവശ്യങ്ങൾ. റോയ്, അക്ബർ ഷാക്ക് വേണ്ടി ബ്രിട്ടീഷ് രാജ ദർബാറിൽ (സെന്റ്   ജേയിംസ് കോർട്ട്) ശക്തമായി വാദിച്ചുവെങ്കിലും ഫലമൊന്നും ഉണ്ടായില്ല.

## പിൻഗാമി
തന്റെ മൂത്ത പുത്രനായ ബഹാദൂർഷാ സഫറിനെ തഴഞ്ഞ്, ഇളയവനായ മിർസ ജഹാംഗീറിനെ പിൻഗാമിയാക്കണമെന്നായിരുന്നു. അക്ബർ ഷാ രണ്ടാമന്റെ താൽപര്യം. എന്നാൽ മൂത്തയാളെത്തന്നെ പിൻഗാമിയാക്കുന്ന യൂറോപ്യൻ രീതി പിന്തുടരണമെന്ന് ബ്രിട്ടീഷുകാർ നിർദ്ദേശിച്ചു. ബ്രിട്ടീഷുകാർക്ക് സഫർ രാജാവാകുന്നതിനോടായിരുന്നു താൽപര്യം.
തന്റെ മൂത്ത മകൻ സഫറിന് ചക്രവർത്തിയാകാൻ യാതൊരു യോഗ്യതയുമില്ലെന്ന് കാണിച്ച് 1807 മാർച്ച് 21-ന് അന്നത്തെ ബ്രിട്ടീഷ് റെസിഡന്റായിരുന്ന ആർച്ചിബാൾഡ് സെറ്റണ് എഴുതിയിട്ടുണ്ടായിരുന്നു. തന്റെ വാദത്തെ ന്യായീകരിക്കാൻ സഫറിനെതിരെ തെളിയിക്കാനാവാത്ത ചില കുറ്റങ്ങളും ആരോപിച്ചിരുന്നു. എന്നാൽ ഈ കത്ത് സഫറിന് ഗുണകരമായി ഭവിച്ചു. സഫർ വളരെ ബഹുമാന്യനായ വ്യക്തിയാണെന്നും അക്ബർ ഷായുടെ ഇഷ്ടക്കാരനല്ലാത്തതിനാൽ വളരെ അവഗണിക്കപ്പെടുന്നു എന്നും അക്ബർ ഷാ തന്റെ പ്രിയപുത്രനായ മിർസ ജഹാംഗീറിന് അനാവശ്യ ശ്രദ്ധനൽകുന്നു എന്നുമാണ് സെറ്റൺ ഗവർണർ ജനറലിനെഴുതിയത്. ബ്രിട്ടീഷുകാർ അങ്ങനെ സഫറിനെത്തന്ന പിൻഗാമിയായി നിശ്ചയിച്ചു.

ബ്രിട്ടീഷുകാരുടെ തീരുമാനത്തിൽ കുപിതനായ മിർസ ജഹാംഗീർ റെസിഡന്റിനു നേരെ വെടിയുതിർക്കുകയും അദ്ദേഹത്തിന്റെ തൊപ്പി തെറിപ്പിക്കുകയും ചെയ്തു. 1809-ൽ അയാളെ അലഹബാദിലേക്ക് നാടുകടത്തി. അമിതമദ്യപാനം മൂലം 1821-ൽ മുപ്പത്തൊന്നാം വയസിൽ മിർസ ജഹാംഗീർ മരണമടഞ്ഞു.
## അവലംബം

വർഗ്ഗം:മുഗൾ ചക്രവർത്തിമാർ
യോകോ ഓനോ

ജാപ്പനീസ്-ഇംഗ്ലിഷ് അവാങ് ഗാർദ് കലാകാരിയും സംഗീതജ്ഞയും ചലച്ചിത്ര നിർമാതാവുമാണ് **യോകോ ഓനോ**. ജനനം 1922-ൽ ജപ്പാനിലെ ടോക്ക്യോയിൽ. താമസിക്കുന്നതും പ്രവർത്തിക്കുന്നതും അമേരിക്കയിലെ ന്യൂയോർക്കിൽ.
## ജീവിതരേഖ
രണ്ടാം ലോകമഹായുദ്ധ കാലത്ത് ജാപ്പനീസ് ബഹു-മാധ്യമ കലാകാരിയും സംഗീതജ്ഞയും സന്നദ്ധപ്രവർത്തകയുമായ യോക്കോ ഓനോയുടെ കുടുംബം അമേരിക്കയിലേക്ക് കുടിയേറുമ്പോൾ അവർക്ക് 19 വയസായിരുന്നു. ന്യൂയോർക്കിലെ യുദ്ധാനന്തര ആശയ കേന്ദ്രീകൃത കലാപ്രസ്ഥാനത്തിലെ പ്രധാനിയായ യോക്കോ യൂറോപ്യൻ കലാപ്രസ്ഥാമായ 'ദാദ'യിൽ നിന്ന് പ്രചോ
ദനം ഉൾക്കൊണ്ട് 1960-കളിൽ സ്ഥാപിതമായ 'ഫ്ളക്സസ്' എന്ന അവാന്തെ ഗാർഡ് ഗ്രൂപ്പുമായി വളരെ അടുത്തബന്ധം പുലർത്തി. 1969-ൽ ഇവർ ബീറ്റിൽസ് അംഗമായ ജോൺ ലെന്നനെ വിവാഹംകഴിച്ചു. പിന്നീട് ബീറ്റിൽസുമായി സഹകരിച്ചു പ്രവർത്തിച്ചു.   ലെനനുമായി ചേർന്ന് സംഗീതത്തിലും യുദ്ധവിരുദ്ധ പ്രവർത്തനങ്ങളിലുമുള്ള തന്റെ പങ്കാളിത്തം ഓനോയെ അന്താരാഷ്ട്രതലത്തിൽ പ്രശസ്തയാക്കി.
## ആൽബങ്ങൾ
**[[Unfinished Music No.1: Two Virgins]]* [*] (1968) #124
**[[Unfinished Music No.2: Life with the Lions]]* [*] (1969) #174
**[[Wedding Album]]* [*] (1969) #178
**[[Yoko Ono/Plastic Ono Band]]* (1970) #182
**[[Fly (Yoko Ono album)|Fly]]* (1971) #199
**[[Some Time in New York City]]* [*] (1972) #48
**[[Approximately Infinite Universe]]* (1972) #193
**[[Feeling the Space]]* (1973)
**[[A Story (album)|A Story]]* (1974) (Unreleased until 1997)
**[[Double Fantasy]]* [*] (1980) #1
**[[Season of Glass]]* (1981) #49
**[[It's Alright (I See Rainbows)]]* (1982) #98
**[[Milk and Honey (album)|Milk and Honey]]* [*] (1984) #11
**[[Starpeace]]* (1985)
**[[Rising (Yoko Ono album)|Rising]]* (1995)
**[[Blueprint for a Sunrise]]* (2001)
**[[Yes, I'm a Witch]]* (2007)
**[[Open Your Box (album)|Open Your Box]]* (2007)
**[[Between My Head and the Sky]]* (2009)

## ഗാനങ്ങൾ

 

വർഗ്ഗം:ഗായകർ
വർഗ്ഗം:ജോൺ ലെനൻ
വർഗ്ഗം:1933-ൽ ജനിച്ചവർ
മൊന്തൻ

കേരളത്തിൽ സാധാരണയായി കൃഷിചെയ്തുവരുന്ന ഒരു വാഴയിനമാണ് **മൊന്തൻ**. കറിക്കായക്കാണ് ഇത് പ്രധാനമായും ഉപയോഗിക്കുന്നത്.

## അവലംബം


വർഗ്ഗം:വാഴയിനങ്ങൾ
ഓൾഡെൻലാൻഡിയ അഡ്സെനിയോനിസ്

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഓൾഡെൻലാൻഡിയായിലെ ഒരു സ്പീഷിസാണ് ***ഓൾഡെൻലാൻഡിയ അഡ്സെനിയോനിസ്*** - ***Oldenlandia adscensionis***. അറ്റ്ലാന്റിക് സമുദ്രത്തിലെ അസെൻഷൻ ദ്വീപിലാണ് ഇവ കാണപ്പെട്ടിരുന്നത്. ഇവയ്ക്ക് വംശനാശം സംഭവിച്ചു. 

## അവലംബം

* Gray, A. 2003.  ''Oldenlandia adscensionis'' .   2006 IUCN Red List of Threatened Species.   Downloaded on 22 August 2007.

വർഗ്ഗം:ഓൾഡെൻലാൻഡിയ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:റുബിയേസീ സസ്യകുടുംബം
ഗാരി കൂപ്പർ

പ്രസിദ്ധനായ യു. എസ്. ചലച്ചിത്രനടൻ ആണ് **ഗാരി കൂപ്പർ **. ഇദ്ദേഹം അഭിനയിച്ച മികച്ച ചിത്രങ്ങൾ എ ഫെയർ വെൽ റ്റു ആംസ്, ഫോർ ഹൂം ദ ബെൽ ടോൾസ്, സാർജന്റ് യോർക്ക്, ഹൈനൂൺ എന്നിവയാണ്. രണ്ടു  തവണ അക്കാദമി അവാർഡ് കരസ്ഥമാക്കി. 1960-ൽ സ്‌പെഷൽ അക്കാദമി അവാർഡും നേടി.

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:1901-ൽ ജനിച്ചവർ
ഓൾഡെൻലാൻഡിയ ബാൽഫോറി

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഓൾഡെൻലാൻഡിയായിലെ ഒരു സ്പീഷിസാണ് ***ഓൾഡെൻലാൻഡിയ ബാൽഫോറി*** - ***Oldenlandia balfourii***. യെമനിലാണ് ഇവ സാധാരണമായി കാണുന്നത്. ഉഷ്ണമേഖലയിലെയും ഉഷ്ണമേഖലയോടടുത്തതുമായ വരണ്ട വനങ്ങളിലാണ് ഇവയുടെ സഹജവാസം.
## അവലംബം
* Miller, A. 2004.  ''Oldenlandia balfourii''.   2006 IUCN Red List of Threatened Species.   Downloaded on 22 August 2007.

വർഗ്ഗം:ഓൾഡെൻലാൻഡിയ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:റുബിയേസീ സസ്യകുടുംബം
പ്രേമ കാരന്ത്

പ്രസിദ്ധയായ  കന്നഡ നാടക-ചലച്ചിത്രസംവിധായിക ആണ് **പ്രേമ കാരന്ത് **. കോളാർ ജില്ലയിലെ ഒരു ഗ്രാമത്തിൽ അപ്പൂപ്പനോടും അമ്മൂമ്മയോടുമൊപ്പം വളർന്നു. ചംദമാമ എന്ന ബാലമാസികയ്ക്കു വേണ്ടി  ലേഖനങ്ങളും കഥകളുമെഴുതി. കുട്ടികളുടെ നാടകങ്ങളിലായിരുന്നു കൂടുതൽ ശ്രദ്ധയും താത്പര്യവും. ബനാറസ് ഹിന്ദുസർവകലാശാലയിൽ പഠിച്ചു. നാഷനൽ സ്കൂൾ ഓഫ് ഡ്രാമയിൽ നിന്ന് സംവിധാനത്തിൽ ബിരുദം നേടി (1971). ഡൽഹി ആസ്ഥാനമായുള്ള യാത്രിക്, ദിശാന്തർ എന്നീ തിയേറ്റർ ഗ്രൂപ്പുകളിലും ഭർത്താവായ ബി.വി. കാരന്തിന്റെ ബേഹകയിലും ജോലി ചെയ്തു (1975). കന്നഡ, ഹിന്ദി, ഇംഗ്ലിഷ് എന്നീ ഭാഷകളിലായി 120 നാടകങ്ങൾക്ക് വേഷവിധാനമൊരുക്കി. കർണാടിന്റെയും കാരന്തിന്റെയും അസിസ്റ്റന്റായി തബ്ബലിയ നീനാദ മഗനെ (1977), ജി.വി. അയ്യരുടെ കുദ്രേ മോട്ടേ എന്ന ചിത്രത്തിലും പ്രവർത്തിച്ചു. കാസറവള്ളിയോടൊപ്പം ആദർശ് ഫിലിം ഇൻസ്റ്റിറ്റിയൂട്ടിലും ജോലി ചെയ്തിട്ടുണ്ട് .

## ചിത്രങ്ങൾ
*കുദ്രേ മോട്ടേ (1977)
* അമര മധുര പ്രേമ
* ഫണിയമ്മ (1982)
* സിംഹാസന (1983)
*നക്കാല രാജകുമാരി (1989)

## പുറംകണ്ണികൾ
*http://www.facebook.com/pages/Prema-Karanth/112257878785151
*http://www.hindu.com/2007/10/30/stories/2007103059990600.htm 
*http://www.rediff.com/movies/2000/may/19ban.htm

 
വർഗ്ഗം:കന്നഡ ചലച്ചിത്രസംവിധായകർ
പി. ഭാനുമതി

പ്രസിദ്ധയായ  തെലുഗു- തമിഴ് സിനിമകളിലെ നടിയായിരുന്നു **പി.ഭാനുമതി **. 1950 കളിൽ പ്രമുഖ ഗായിക, നടി എന്ന ഖ്യാതി നേടി. ആദ്യചിത്രം: പുല്ലയ്യയുടെ വരവിക്രയം. ബി.എൻ. റെഡ്ഡിയുടെ സ്വർഗസീമയാണ് ശ്രദ്ധേയമായ പ്രഥമചിത്രം. വൈ.വി. റാവുവിന്റെ തഹസിൽദാർ, പ്രസാദിന്റെ ഗൃഹപ്രവേശം, `ജമിനി'യുടെ അപൂർവ സഹോദരർകൾ കഥ. എം.ജി. രാമചന്ദ്രന്റെ നായികയായി മലൈക്കള്ളൻ ആലിബാബയും നാല്പതു തിരുടർകളും, മധുരൈവീരൻ എന്നീ ചിത്രങ്ങളിലഭിനയിച്ചു. എൺപതുകളുടെ മധ്യത്തിൽ സംഗീത രംഗത്തെ കഴിവുകളെ പരിഗണിച്ച് തമിഴ്‌നാട് ഗവൺ മെന്റ് മ്യൂസിക് കോളെജിന്റെ പ്രിൻസിപ്പലായി നോമിനേറ്റു ചെയ്തു. ഭർത്താവ് പി.എസ്. രാമകൃഷ്ണറാവു (തിരക്കഥാകൃത്ത്, സംഗീതസംവിധായകൻ, പ്രൊഡ്യൂസർ)

## പുറംകണ്ണികൾ
*http://www.nilacharal.com/enter/celeb/bhanumathi.asp 
*http://en.goldenmap.com/Bhanumathi_Ramakrishna
*http://www.imdb.com/name/nm0707951/

വർഗ്ഗം:1925-ൽ ജനിച്ചവർ
വർഗ്ഗം:സെപ്റ്റംബർ 7-ന് ജനിച്ചവർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
കാക്കത്തുരുത്തി-വെടിമാട് ദ്വീപ്

കണ്ണൂർ ജില്ലയിൽ നാറാത്ത് പഞ്ചായത്തിൽ സ്ഥിതി ചെയ്യുന്ന ഒരു ദ്വീപാണ് **കാക്കത്തുരുത്തി-വെടിമാട് ദ്വീപ്**. ദേശാടനപക്ഷികളുടെ സങ്കേതമാണ് ഈ ദ്വീപ്. സംസ്ഥാന വനംവകുപ്പ് ദ്വീപിനു ചുറ്റിലുമായി കണ്ടൽച്ചെടികൾ വച്ചുപിടിപ്പിച്ചിട്ടുണ്ട്. പണ്ട് ഇവിടെ പൊക്കാളി കൃഷി നടത്തിയിരുന്നു.

## എത്തിച്ചേരാൻ
പുതിയതെരു - മയ്യിൽ പാതയിൽ കാക്കത്തുരുത്തി ജംഗ്ഷനിൽ നിന്നും 100 മീറ്റർ ദൂരെയാണ് ദ്വീപ് സ്ഥിതി ചെയ്യുന്നത്.

വർഗ്ഗം:കേരളത്തിലെ ദ്വീപുകൾ
അഞ്ചരക്കണ്ടി പുഴ

കണ്ണൂർ ജില്ലയിലെ കണ്ണവം സംരക്ഷിത വനമേഖലയിലെ കുറ്റിമലയുടെ താഴ്‌വാരത്തു നിന്നും ഉത്ഭവിക്കുന്ന നദിയാണ് **അഞ്ചരക്കണ്ടി പുഴ**. കേരളത്തിലെ പടിഞ്ഞാറോട്ടൊഴുകുന്നു ഈ നദി 48 കിലോമീറ്ററാണ് ദൈർഘ്യം. കുറ്റിമലയിൽ നിന്നും ചെറിയ ഉറവയായി ആരംഭിച്ച് പെരുമ്പൂത്ത് വഴി ഏകദേശം നാലു കിലോമീറ്ററോളം വനത്തിലൂടെ ഒഴുകുന്നു. പിന്നീട് കൊളപ്പമലയിൽ വച്ച് നദി 60 മീറ്റർ താഴേക്കു പതിക്കുന്നു. അവിടെ നിന്നും വീണ്ടും 14 കിലോമീറ്റർ ദൂരം വനത്തിലൂടെ ഒഴുകുന്നു. തുടർന്ന് എടയാറിനടുത്തു വച്ച് ജനവാസകേന്ദ്രത്തിൽ എത്തിച്ചേരുന്നു.

മട്ടന്നൂർ മുൻസിപ്പൽ അതിർത്തിയിലൂടെയും കോളയാട്, ചിറ്റാരിപ്പറമ്പ്, മാലൂർ, മാങ്ങാട്ടിടം, വേങ്ങാട്, അഞ്ചരക്കണ്ടി, പിണറായി, ധർമ്മടം, കടമ്പൂർ, പെരളശ്ശേരി, മുഴപ്പിലങ്ങാട് പഞ്ചായത്തുകളിലൂടെയും ഒഴുകുന്ന നദി മമ്മാക്കുന്ന് പാലത്തിനടുത്ത് വച്ച് രണ്ടായി പിരിയുന്നു. ഇതിൽ പ്രധാന തിരിവ് മേലൂർ, ചിറക്കുനി, പാലയാട്,ധർമ്മടം, മുഴപ്പിലങ്ങാട് വഴി മൊയ്തു പാലത്തിനടുത്ത് വച്ച് അറബിക്കടലിൽ പതിക്കുന്നു. രണ്ടാമത്തെതും ചെറിയതുമായ തിരിവ് പാറപ്രം, കോളാട്പാലം, അണ്ടലൂർ, കിഴക്കെ പാലയാട്, ഒഴയിൽ ഭാഗം വഴി ഒഴുകി ധർമ്മടം പാലത്തിനടുത്ത് വച്ച് അറബിക്കടലിൽ പതിക്കുന്നു. ഈ രണ്ട് പതനസ്ഥാനങ്ങൾക്കിടയിലായായി സ്ഥിതി ചെയ്യുന്ന പ്രസിദ്ധമായ ദ്വീപാണ് ധർമ്മടം.  കണ്ടൽ കാടുകളാൽ സമ്പുഷ്ടമാണ് തീരങ്ങൾ. ചെറുതും വലുതുമായ നിരവധി കണ്ടൽ തുരുത്തുകൾ അഴീമുഖത്തോട് ചേർന്ന് കാണപ്പെടുന്നു. മുഴപ്പിലങ്ങാട് - ധർമ്മടം പഞ്ചായത്തുകളെ ബന്ധിപ്പിക്കുന്ന ചരിത്രപ്രസിദ്ധമായ മൊയ്തു പാലം അഞ്ചരക്കണ്ടി പുഴക്ക് കുറുകെയാണ്. ഒരു കാലത്ത് ഉൾനാടൻ ജലഗതാഗതം വളരെ സജീവമായിരിന്നു.

## ചിത്രശാല

പ്രമാണം:ANJARAKKANDI RIVER.jpg|അഞ്ചരക്കണ്ടി പുഴ
പ്രമാണം:Anjarakkandi River.jpg|അഞ്ചരക്കണ്ടി പുഴ
പ്രമാണം:Estuary of River Anjarakkandy.jpg|അഞ്ചരക്കണ്ടി പുഴയുടെ അഴിമുഖം
പ്രമാണം:A blue boat in the river Anjarakkandy 001.jpg


## അവലംബം

വർഗ്ഗം:കേരളത്തിലെ നദികൾ
നജഫ്‌

ഇറാക്കിലെ നജഫ്‌ ഗവർണറേറ്റിലുള്ള ഒരു നഗരമാണ് **നജഫ്‌**. ഷിയാ മുസ്ലിങ്ങൾ പുണ്യസ്ഥലങ്ങളായി കരുതുന്ന ഇറാക്കിലെ രണ്ട് നഗരങ്ങളിൽ ഒന്നാണ് നജഫ്‌. കർബലയാണ് രണ്ടാമത്തെ നഗരം. മഷദ്-അലി (Mashad-Ali) എന്നും നജഫ്‌ നഗരം അറിയപ്പെടുന്നു. കർബല നഗരത്തിൽനിന്ന് 77 കിലോമീറ്റർ തെക്കുകിഴക്കായാണ് നഗരത്തിന്റെ സ്ഥാനം. യൂഫ്രട്ടിസ് നദിയുടെ പടിഞ്ഞാറൻ കൈവഴിക്കടുത്ത് സ്ഥിതിചെയ്യുന്ന നജഫ്‌ ഇറാക്കിലെ ഒരു പ്രധാന വാണിജ്യ കേന്ദ്രം കൂടിയാണ്. ഗവർണറേറ്റിന്റെ വിസ്തീർണം: 28,824 ച.കി.മീ.

എട്ടാം നൂറ്റാണ്ടിൽ ഹാറുൺ-അൽ-റഷീദ് ഖലിഫ സ്ഥാപിച്ച ഈ നഗരം മുഹമ്മദ് നബിയുടെ മരുമകൻ അലിയുടെ ശവകുടീരത്തിനു ചുറ്റുമായാണ് വ്യാപിച്ചിരിക്കുന്നത്. ഷിയാ മുസ്ലിങ്ങളുടെ പ്രധാന ആരാധനാലയമാണ് പ്രസ്തുത ശവകുടീരം. 1991-ലെ ഗൾഫ് യുദ്ധവും 2003-ലെ യു.എസ്. അധിനിവേശവും നഗരത്തിന് കനത്ത നാശനഷ്ടങ്ങൾ വരുത്തിവച്ചു. 

## പുറംകണ്ണികൾ
*http://www.atlastours.net/iraq/najaf.html
*http://www.globalsecurity.org/military/world/iraq/najaf.htm
*http://islam.about.com/cs/iraq/f/najaf.htm
ജോൺ പെന്നിക്വിക്ക്

**കേണൽ ജോൺ പെന്നിക്വിക്ക്** ബ്രിട്ടണിലെ ഒരു പ്രശസ്തനായ എഞ്ചിനീയറും ക്യാപ്റ്റനുമായിരുന്നു .
മുല്ലപ്പെരിയാർ അണക്കെട്ട് നിർമ്മാണത്തിൽ ഇദ്ദേഹം സുപ്രധാന പങ്കുവഹിച്ചിട്ടുണ്ട് .
## ജീവിതരേഖ
1841 നവംബർ 15ന് ജനിച്ചു .ആഡിസ്കോമ്പിലെ ഒരു മിലിട്ടറി കോളേജിൽ പഠനം നടത്തി .1858ൽ റോയൽ എഞ്ചിനീയറിൽ ജോലി നേടി .1860 നവംബർ 11ന് ഇന്ത്യയിലെത്തി .1870ൽ മിലിട്ടറി സേനയുടെ നേതാവായി. 1882ൽ മുല്ലപ്പെരിയാർ ഡാം നിർമ്മാണത്തിന് ചീഫ് എഞ്ചിനീയറായി മേൽനോട്ടം ഏറ്റെടുത്തു. 

1893-ൽ മദ്രാസ് ലെജിസ്ലേറ്റീവ് അസംബ്ലിയിലേക്ക് നോമിനേറ്റ് ചെയ്യപ്പെട്ട അദ്ദേഹത്തിന് 1895ൽ ഓർഡർ ഓഫ് ദി സ്റ്റാർ ഓഫ് ഇന്ത്യ എന്ന ബഹുമതിനല്കി ബ്രിട്ടീഷ് രാജ്ഞി ആദരിച്ചു. 1911 മാർച്ച് 9ന് എഴുപതാമത്തെ വയസ്സിൽ പെന്നിക്വിക്ക് കേംബർലിയിൽ അന്തരിച്ചു. 1895ൽ മുല്ലപ്പെരിയാർ ഡാം നിർമ്മാണം പൂർത്തിയായി. ഇതോടെ തമിഴ്‌നാട്ടിലെ അഞ്ചു ജില്ലകൾ സമൃദ്ധിയിലേക്ക് ചുവടുവച്ചു. തമിഴ്‌നാട്ടിലെ കമ്പം, തേനി, മധുര എന്നിവിടങ്ങളിൽ പെന്നിക്വക്കിന്റെ സ്മാരക പ്രതിമകളുണ്ട്.

## അവലംബം

## പുറത്തേക്കുള്ള കണ്ണികൾ
* john pennycuick 
* മുല്ലപ്പെരിയാര് പ്രകമ്പനം കൊള്ളുമ്പോള് 

വർഗ്ഗം:1841-ൽ ജനിച്ചവർ
വർഗ്ഗം: 1911-ൽ മരിച്ചവർ
വർഗ്ഗം:നവംബർ 15-ന് ജനിച്ചവർ
വർഗ്ഗം:മാർച്ച് 9-ന് മരിച്ചവർ
കല്ലാർകുട്ടി അണക്കെട്ട്

കേരളത്തിലെ ഇടുക്കി ജില്ലയിലെ വെള്ളത്തൂവൽ പഞ്ചായത്തിലെ കല്ലാർകുട്ടിയിൽ നേര്യമംഗലം  ജലവൈദ്യുതപദ്ധതിയുടെ ഭാഗമായി പെരിയാർ നദിയുടെ പോഷകനദിയായ മുതിരപ്പുഴയാറിൽ നിർമിച്ചിട്ടുള്ള ഒരു അണക്കെട്ടാണ് **കല്ലാർകുട്ടി അണക്കെട്ട്**.  അടിമാലി-രാജക്കാട് റോഡ് ഈ റിസെർവോയിന് മധ്യത്തിലൂടെ നിർമിച്ച പാലത്തിലൂടെയാണ്.

## വൈദ്യുതി ഉത്പാദനം
ചെങ്കുളം അണക്കെട്ടിന്റെ പവർഹൗസിൽ നിന്നും പുറന്തള്ളുന്ന ജലവും മുതിരപ്പുഴയാറിലെ ജലവും ഇവിടെ തടഞ്ഞു നിർത്തി ലോവർ പെരിയാർ അണക്കെട്ടിന് മുകളിലായി  പനംകുട്ടിക്ക് സമീപമുള്ള നേര്യമംഗലം പവർഹൗസിൽ എത്തിച്ചാണ് വൈദ്യുതി ഉൽപാദിപ്പിക്കുന്നത്. 15 മെഗാവാട്ട്‌ ശേഷി 3 ഉള്ള ടർബൈനുകൾ ഉപയോഗിച്ച് 45 മെഗാവാട്ട് വൈദ്യുതി ഉത്പാദിപ്പിക്കുന്ന ജലവൈദ്യുതപദ്ധതി 1961 ജനുവരി 27-നു നിലവിൽ വന്നു. 2006-ൽ പദ്ധതി നവീകരിച്ചു 45 മെഗാവാട്ടിൽ നിന്ന് 52.65 മെഗാവാട്ടായി ഉയർത്തി. നിലവിൽ വാർഷിക ഉൽപ്പാദനം 237 MU ആണ്  2008 മേയ് 27-ൽ 25 മെഗാവാട്ട്‌ ശേഷി ഉള്ള നേര്യമംഗലം എക്സ്റ്റൻഷൻ പദ്ധതി കൂടി നിലവിൽ വന്നു. ഈ പദ്ധതിയിലെ വാർഷിക ഉൽപ്പാദനം 58.27 MU ആണ്.

## ഇതും കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:മുതിരപ്പുഴയിലെ അണക്കെട്ടുകൾ
വർഗ്ഗം:കേരളത്തിലെ ജലവൈദ്യുതപദ്ധതികൾ
ബാലചന്ദ്രൻ വടക്കേടത്ത്

മലയാളത്തിലെ ഒരു എഴുത്തുകാരനും സാംസ്കാരിക പ്രവർത്തകനുമാണ് **ബാലചന്ദ്രൻ വടക്കേടത്ത്**.
## ജീവിതരേഖ
1955 -ൽ തൃശ്ശൂർ ജില്ലയിലെ നാട്ടികയിൽ ജനനം.കേരള കലാമണ്ഡലം സെക്രട്ടറിയായി പ്രവർത്തിച്ചു .കേരള സാഹിത്യ അക്കാദമി വൈസ് പ്രസിഡന്റ്‌ ആയി പ്രവർത്തിച്ചിരുന്നു. വിശ്വമലയാള മഹോത്സവത്തിന്റെ  നടത്തിപ്പ് സംബന്ധിച്ചുയർന്ന വിവാദങ്ങളെത്തുടർന്ന് അക്കാദമി വൈസ് പ്രസിഡന്റ് സ്ഥാനത്തു നിന്ന് 2012 ഡിസംബർ 27-നു നീക്കം ചെയ്തു
## കൃതികൾ
#വാക്കിന്റെ   സൌന്ദര്യ ശാസ്ത്രം
#വായനയുടെ ഉപനിഷത്ത് 
#രമണൻ എങ്ങനെ വായിക്കരുത് 
#അർത്ഥങ്ങളുടെ കലഹം
#ആനന്ദമീമാംസ

## പുരസ്കാരങ്ങൾ
#കുറ്റിപ്പുഴ അവാർഡ്
#ഫാദർ വടക്കൻ അവാർഡ് (ഉത്തരസംവേദന) 
#കാവ്യമണ്ഡലം അവാർഡ് (നിഷേധത്തിന്റെ കല)

## അവലംബം


വർഗ്ഗം:മലയാളസാഹിത്യനിരൂപകർ